Ποιοί είμαστε - Cypriotism Movement\nΤα μέλη και οι υποστηρικτές του Κινήματος Κυπριωτισμού είναι ενεργοί πολίτες από όλες τις κοινότητες με δράση στα ζητήματα της επανένωσης και της επαναπροσέγγισης. Συμμετέχουν σε σύνολα που αντιμάχονται το ρατσισμό και κάθε μορφή διάκρισης, και αναλαμβάνουν πρωτοβουλίες στα θέματα της κοινωνικής αλληλεγγύης και της προστασίας του περιβάλλοντος. Είναι παρόν στους αγώνες κατά της διαφθοράς, της διαπλοκής και των πελατειακών σχέσεων, για τον εκσυγχρονισμό και την εκκοσμίκευση του κράτους και των θεσμών. Στην πρώτη γραμμή του Κινήματος τοποθετείται η νεολαία του, αυτοί και αυτές που θα πάρουν στα χέρια τους το τιμόνι της χώρας στις επόμενες δεκαετίες και που έχουν το όραμα για τη μεγάλη αλλαγή.\nΓεννήθηκε στον Καραβά της επαρχίας Κερύνειας και μετά την εισβολή εκτοπίστηκε με την οικογένειά της στη Λευκωσία όπου και τελείωσε το Λύκειο Παλουριώτισσας. Ασχολήθηκε με τον χορό, παρακολούθησε μαθήματα υποκριτικής με τον Φώτο Φωτιάδη και πήρε δίπλωμα πιάνου και θεωρίας της Μουσικής. Στη συνέχεια σπούδασε στο Καποδιστριακὀ Πανεπιστήμιο της Αθήνας από όπου πήρε το πτυχίο της Ελληνικής Φιλολογίας με ειδίκευση στην Ιστορία και Αρχαιολογία. Εργάστηκε ως καθηγήτρια στο Ελληνικό Δημόσιο για δέκα χρόνια και επαναπατρίστηκε διοριζόμενη στην Κυπριακή Μέση Εκπαίδευση. Στην Κύπρο απέκτησε μεταπτυχιακό στην Ελληνική Γλώσσα και Λογοτεχνία από το Ανοικτό Πανεπιστήμιο Κύπρου. Συνέγραψε κι εξέδωσε πέντε βοηθήματα Ιστορίας για όλες τις τάξεις του Γυμνασίου. Διετέλεσε εκπρόσωπος της ΟΕΛΜΕΚ στα σχολεία όπου υπηρέτησε και ήταν υποψήφια στα εκλογικά ψηφοδέλτια της ΟΕΛΜΕΚ σχεδόν σε κάθε εκλογές. Ήταν δις υποψήφια επιθεωρήτρια φιλολογικών ενώ αφυπηρέτησε από τη θέση της Βοηθού Διευθύντριας Α΄.\nΓεννήθηκε στη Λευκωσία. Ο πατέρας του κατάγεται από την Αμμόχωστο και η μητέρα του από τη Λευκωσία. Αποφοίτησε από την Αγγλική Σχολή Λευκωσίας και σπούδασε Βιοχημεία στο Πανεπιστήμιο του Βirmingham (B.Sc) και ακολούθως στην Κλινική Χημεία (M.Sc). Ήταν ιδιοκτήτης Κλινικού Εργαστηρίου στη Λευκωσία για 19 χρόνια. Στη συνέχεια απέκτησε το τίτλο CPA από τις Ηνωμένες Πολιτείες Αμερικής. Ασχολείται με το εμπόριο εξειδικευμένων προϊόντων για την υγεία της οικογένειας. Το όραμά του είναι να δει την Κύπρο επανενωμένη και τις νέες γενιές να ζουν σε συνθήκες ευημερίας, ασφάλειας και ειρήνης.\nΓεννήθηκε στην Αμμόχωστο το 1966. Σπούδασε Πληροφορική στο Imperial College και Διοίκηση Επιχειρήσεων στο UC Berkeley. Εργάστηκε σε τράπεζα, σε εταιρεία ανάπτυξης και χρηματοδότησης μεγάλων έργων και σε οργανισμό εκκόλαψης επιχειρήσεων υψηλής τεχνολογίας. Την τελευταία δεκαετία δραστηριοποιείται στον τομέα του αυθεντικού οικοτουρισμού. Είναι από τους βασικούς δημιουργούς της δικοινοτικής τρίγλωσσης ιστοσελίδας natureofcyprus.org και διετέλεσε ως πρόεδρος της δικοινοτικής ΜΚΟ «Φίλοι της Φύσης Κύπρου». Έγραψε δύο βιβλία, το «Οδηγός για τη Φύση της Κύπρου» (2009) και το «Exploring Authentic Cyprus» (2015). Εκτός από Ελληνικά και Αγγλικά μιλά καλά Γερμανικά και Ισπανικά, ενώ έχει βασικές γνώσεις της Γαλλικής και της Κινέζικης γλώσσας. Είναι παντρεμένος και έχει δύο παιδιά.\nΓεννήθηκε στη Δερύνεια το 1952 και είναι εκτοπισμένος από την Αμμόχωστο. Εκπαιδεύτηκε ως ηλεκτρολόγος πλοίων με υποτροφία στην Ιταλία. Τα τελευταία 35 χρόνια εργάστηκε ως επαγγελματίας οδηγός ταξί ενώ τώρα είναι συνταξιούχος. Συμμετέχει δραστήρια στο επανενωτικό κίνημα εδώ και τρεις δεκαετίες ενώ υπήρξε ένα από τα πρώτα μέλη του Κινήματος Κυπριωτισμού γιατί πιστεύει ακράδαντα στην προάσπιση και ενίσχυση της κυπριακής συνείδησης. Κατοικεί στο Λιοπέτρι, είναι παντρεμένος και έχει μία κόρη.\nΓεννήθηκε στην Αμμόχωστο το 1963 και έζησε τα πρώτα χρόνια της ζωής του στο Αυγόρου. Ακολούθως μετοίκησε στο Βαρώσι όπου πέρασε τα χρόνια του Δημοτικού Σχολείου. Με το πραξικόπημα και εισβολή βρέθηκε πάλι για κάποια χρόνια στο Αυγόρου και ακολούθως στην Λάρνακα όπου τελείωσε το Λύκειο. Σπούδασε Ηλεκτρονικά και Επικοινωνίες στο Πανεπιστήμιο του Dundee στη Σκωτία και στο UMIST Manchester στην Αγγλία. Επέστρεψε στην Κύπρο το 1989 και εργάστηκε σε διάφορες διεθνείς εταιρείες Τεχνολογίας και Υπολογιστών στις αγορές της Μέσης Ανατολής, Αφρικής και Ανατολικής Ευρώπης. Από το 2005 εργάζεται ως εκπαιδευτικός στην Μέση Τεχνική Εκπαίδευση. Συμμετέχει από τον καιρό που επέστρεψε στην Κύπρο στο επανενωτικό κίνημα και ελπίζει για την ομοσπονδιακή επανένωση της Κύπρου.\nΓεννήθηκε στη Λάρνακα το 1994, με καταγωγή από την Αραδίππου εκ μέρους της μητέρας της και τα Περβόλια Λάρνακας εκ μέρους του πατέρα της. Αποφοίτησε από την Αμερικανική Ακαδημία Λάρνακας το 2013 επιτυγχάνοντας τον υψηλότερο βαθμό και έχει σπουδάσει Νομική στο Πανεπιστήμιο Μπρίστολ της Αγγλίας. Aπέκτησε τον επαγγελματικό τίτλο Association of Chartered Certified Accountants (ACCA) και πιο πρόσφατα το ICAEW Certificate in Insolvency. Από το 2016 εργάζεται στο Λονδίνο, αρχικά ως Οικονομικός Αναλυτής σε μια επενδυτική τράπεζα, Nomura International Plc και από το 2019 ως Σύμβουλος Οικονομικής Αναδιάρθρωσης και Αφερεγγυότητας στην Alvarez & Marsal.\nΚατάγεται από την Αμμόχωστο όπως και οι γονείς της. Παρακολούθησε σπουδές Πολιτικών Επιστημών στην Αθήνα και δραστηριοποιείται επαγγελματικά στο χώρο των πωλήσεων. Ασχολείται έντονα για δεκαετίες με τον ακτιβισμό για τα θέματα της Αμμοχώστου, της επανένωσης και στα κινήματα ενάντια στο ρατσισμό. Κωπηλατεί και είναι χειμερινή κολυμβήτρια. Έχει δύο παιδιά. Δηλώνει ένας απλός πολίτης που δίνει τον εαυτό του να αποκτήσει η Κύπρος την χαμένη της υπόληψη.\nΜε καταγωγή από το Βαρώσι, ο Chris Ροτσάκης γεννήθηκε στην Λευκωσία το 1998. Είναι φοιτητής Μουσικής στο Ευρωπαϊκό Πανεπιστήμιο Κύπρου. Έχει εκπροσωπήσει την Κύπρο ως μουσικός σε συναυλίες και διαγωνισμούς σε διάφορες ευρωπαϊκές χώρες καθώς και στο Ευρωπαϊκό Κοινοβούλιο στο Στρασβούργο. Είναι καθηγητής μουσικής και ηχολήπτης στο επάγγελμα. Είναι μέλος της πρώτης δικοινοτικής ορχήστρας της Κύπρου, Cyprus Chamber Orchestra, ενώ υπήρξε και μέλος της Συμφωνικής Ορχήστρας Νέων Κύπρου. Είναι ακτιβιστής και διαχειριστής του δικοινοτικού λογαριασμού στο Facebook και το Instagram, “Cypriot with Sign”. Εκτός από την Ελληνική και την Αγγλική, μαθαίνει και την Τουρκική γλώσσα για να μπορεί έτσι να επικοινωνεί με τον κάθε Κύπριο στην μητρική του γλώσσα.\nΓεννήθηκε στην Αμμόχωστο το 1962. Φοίτησε στο Δημοτικό Χρυσής Ακτής Αμμοχώστου και ακολούθως στο Foley’s Grammar School μέχρι και τον εκτοπισμό της οικογένειας στη Λεμεσό το 1974. Σπούδασε στο City University του Λονδίνου αποκτώντας πτυχίο μηχανολογίας (BSc in Control Engineering). Όλη η επαγγελματική του εμπειρία έλαβε χώρα εντός της οικογενειακής επιχείρησης του ομίλου Εύρηκα που ίδρυσε ο πατέρας του, Ξάνθος Σαρρής, το 1960. Διετέλεσε διευθυντής εργοστασιακής μονάδας και σήμερα υπηρετεί από τη θέση του Συμβούλου Αγορών και του Γραμματέα του ΔΣ της Εταιρίας. Συμμετείχε στη Κίνηση Επανένωσης Κύπρου και στον Νεοκυπριακό Σύνδεσμο από τη θέση του Γραμματέα της Συντονιστικής Επιτροπής. Από το 2020 συμμετέχει στο Κίνημα Κυπριωτισμού. Είναι διαζευγμένος και έχει δύο γιους 27 και 23 χρόνων. Παίζει κιθάρα και γνωρίζει βασικά Τουρκικά.\nΟ Στέλιος Στυλιανού γεννήθηκε στο Κάτω Βαρώσι το 1972 και διαμένει μόνιμα στη Λάρνακα από το 2000. Είναι εκπαιδευτικός στον κλάδο της Πληροφορικής και κατέχει μεταπτυχιακό δίπλωμα Επικοινωνίας και Δημοσιογραφίας. Τα τελευταία 20 χρόνια αναπτύσσει δράσεις και συμμετέχει σε κινήσεις και ομάδες για την επαναπροσέγγιση και την επανένωση καθώς και για το διαχωρισμό Κράτους – Εκκλησίας και την ανάπτυξη ενός κοσμικού και οικουμενικού εκπαιδευτικού συστήματος. Από το 2020 είναι μέλος της συντονιστικής επιτροπής του Κινήματος Κυπριωτισμού.\nΓεννήθηκε στην Λευκωσία το 1998. Είναι πτυχιούχος Φιλοσοφίας της Φιλοσοφικής Σχολής του Πανεπιστημίου Warwick του Ηνωμένου Βασιλείου. Εξελέγη εκπρόσωπος των σπουδαστών της Φιλοσοφικής σχολής και Πρόεδρος του Συλλόγου Κυπρίων και Ελλήνων Φοιτητών του Πανεπιστημίου του. Ασχολήθηκε εκτενώς με τα κοινά συμμετέχοντας ενεργά σε εθελοντικές πρωτοβουλίες. Εκπροσώπησε την Κύπρο σε παγκόσμια ακαδημαϊκά συνέδρια. Διετέλεσε μέλος της Κυπριακής Παιδοβουλής. Είναι ενεργό μέλος της Συντονιστικής Επιτροπής του Δικοινοτικού Δικτύου Νεολαίας Κύπρου. Ασχολείται με την ποίηση και το θέατρο. Έχει βραβευτεί για την συμμετοχή του σε θεατρικές παραστάσεις και έχει γράψει την ανέκδοτη ποιητική συλλογή «Σούρουπο». Έχει καθήκοντα Επαρχιακού Συντονιστή Λευκωσίας-Κερύνειας στο Κίνημα Κυπριωτισμού.\nΓεννήθηκε στη Γύψου το 1950. Φοίτησε στο Δημοτικό σχολείο του χωριού και στη συνέχεια στο Α’ Γυμνάσιο Αμμοχώστου. Μετακόμισε στο Λονδίνο το 1966 αφού είχε ολοκληρώσει την Τρίτη τάξη του Γυμνασίου. Σπούδασε Βιοχημεία και Φυσιολογία και από το 1974 έως το τέλος του 1978 εργάστηκε ως δημοσιογράφος στην εφημερίδα «Παροικιακή» του Λονδίνου. Στη συνέχεια επέστρεψε στην Κύπρο όπου έκανε τη στρατιωτική του θητεία και εργάστηκε ως καθηγητής Βιολογία και Χημείας σε ιδιωτικό και στη συνέχεια στα δημόσια σχολεία. Είναι γνωστός ακτιβιστής που ανέπτυξε ποικιλόμορφη δράση υπέρ της επανένωσης της πατρίδας μας συμμετέχοντας σχεδόν σε όλες τις διακοινοτικές εκδηλώσεις, ιδιαίτερα μετά το άνοιγμα των οδοφραγμάτων το 2003.


Αυτοψία στα εκτελούμενα έργα στις περιοχές Αγ. Θωμά, Εργατικών Κατοικιών, Κοκκινιάς και Νέου Αμαρουσίου πραγματοποίησε σήμερα ο Δήμαρχος Αμαρουσίου - Edisorama.gr\nΣτο πλαίσιο των αυτοψιών που πραγματοποιεί ο Δήμαρχος Αμαρουσίου Θεόδωρος Αμπατζόγλου στα εκτελούμενα έργα της πόλης, επισκέφτηκε τις περιοχές Αγ. Θωμά, Εργατικών Κατοικιών, Κοκκινιάς και Νέου Αμαρουσίου, προκειμένου να ενημερωθει για την πρόοδο των εργασιών από τους αναδόχους και τις τεχνικές υπηρεσίες του Δήμου.\nΤα έργα αφορούν σε επισκευές – αποκαταστάσεις – επεκτάσεις αγωγών ακαθάρτων και ομβρίων, σε διαμορφώσεις και διανοίξεις οδών.\nΔήμαρχος Αμαρουσίου Θεόδωρος Αμπατζόγλου δήλωσε :\n«Για όλα τα έργα ζήτησα επίσπευση, πάντα με γνώμονα την ορθή εκτέλεση αλλά και την ασφάλεια των διερχομένων πεζών και οχημάτων. Ιδιαίτερα συζήτησα την περίπτωση της διάνοιξης της οδού Αρετής – Καλαμά όπου λόγω των αρχαιολογικών ευρημάτων του 2ου – 3ου αιώνα π.Χ., έχει επέλθει καθυστέρηση του έργου, το οποίο εποπτεύεται από τις αρχαιολογικές υπηρεσίες. Θα συνεχίσω τις επόμενες ημέρες, τις επιθεωρήσεις σε όλα τα εκτελούμενα έργα της πόλης, ολοκληρώνοντας τον πρώτο κύκλο αυτοψιών μου».\nΠροηγούμενο άρθρο Κοπή της Πρωτοχρονιάτικης Πίτας του Δήμου Μεταμόρφωσης 2020\nΕπόμενο άρθρο Σ.Π.Α.Π.: Με τη συμμετοχή του Προέδρου του Πράσινου Ταμείου η συνεδρίαση του 1ου Διοικητικού Συμβουλίου για το 2020


Ζουγανέλη: Θυμάσαι πώς ήταν πριν επτά χρόνια; Βρήκαμε φωτό και τρομάξαμε να την αναγνωρίσουμε! | Gossip-tv.gr\nΖουγανέλη: Θυμάσαι πώς ήταν πριν επτά χρόνια; Βρήκαμε φωτό και τρομάξαμε να την αναγνωρίσουμε!\nΦωτογραφίες που μας πήγαν αρκετά χρόνια πίσω, τότε που η Ελεονώρα Ζουγανέλη ήταν πραγματικά μια άλλη!\nΗ αλήθεια είναι πως η ερμηνεύτρια από τα πρώτα χρόνια της εμφάνισής της στο χώρο έχει κάνει δεκάδες αλλαγές κυρίως στα μαλλιά της αλλά η πιο μεγάλη αλλαγή ήρθε όταν πήρε την απόφαση να χάσει όλα εκείνα τα περιττά κιλά που την ταλαιπωρούσαν.\n«Η αλήθεια είναι ότι δεν ήθελα πάρα πολύ να μιλάω γι’ αυτό το πράγμα, όχι γιατί είναι κάτι προσωπικό αλλά γιατί ο κάθε άνθρωπος το αντιλαμβάνεται τελείως διαφορετικά. Δεν ένιωθα καλά με τον εαυτό μου και με αυτό που συνέβαινε, αρχικά.\nΣτη συνέχεια κατάλαβα ότι αυτό το πράγμα κρύβει άλλα πολλά προβληματάκια που είναι να αντιμετωπίσω. Δεν με στοιχειώνει. Ακόμη και η παχυσαρκία θεωρώ ότι ήταν μια διαδρομή που με έβαλε στον δρόμο μιας ουσίας. Επειδή ήμουν στην εφηβεία μου ήρθε λίγο κόντρα εκείνη την εποχή, αλλά μου άφησε ένα μεγάλο δώρο που λέγεται πείσμα, το οποίο αυτή τη στιγμή μου είναι χρήσιμο», είπε η ίδια σε πρόσφατη συνέντευξη της μιλώντας για το θέμα των περιττών κιλών της.\nΣε κάθε νέα φάση της ζωής της αυτό που τη σηματοδοτούσε –εκτός βέβαια από τις μεγάλες επιτυχίες που κάθε φορά έκανε- ήταν αυτές που βλέπαμε τα μαλλιά της. Άλλοτε κόκκινα και άλλοτε καστανά ή ξανθά, άλλοτε μακριά και άλλοτε κοντά. Πάντα όμως ήταν το ίδιο γοητευτική και όμορφη.\nΨάχνοντας βρήκαμε κάποιες φωτογραφίες της από το 2013 που ήταν σε περιοδεία με τον Φίλιππο Πλιάτσικα.\nΔες πώς ήταν τότε στη gallery που ακολουθεί.


Τρελά κέρδη για τον Jamie Spears! - MusicCorner.gr\nΑρχική ΑΡΧΕΙΟΝ INTERNATIONAL Τρελά κέρδη για τον Jamie Spears!\nΤρελά κέρδη για τον Jamie Spears!\nΟ Jamie Spears, ο πατέρας της Britney, δεν είναι τυχερός μόνο επειδή η κόρη του είναι πλούσια και διάσημη, αλλά και επειδή είναι μια καλή πηγή εσόδων και για τον ίδιο!\nΣύμφωνα με τις πληροφορίες που είδαν το φως της δημοσιότητας, ο Jamie έχει αναλάβει ρόλο manager στην περιοδεία της Britney, με τίτλο “Femme Fatale”, και το κέρδος του θα ανέλθει στο 1.000.000 δολάρια! Και μάλιστα το ποσό αυτό δεν θα προέλθει ως αμοιβή για τις υπηρεσίες που προσφέρει, καθώς ο Jamie δεν έχει ζητήσει να πληρωθεί για τη δουλειά του, αλλά από τον Larry Rudolph, τον «γενικό» manager της Britney, που θέλει να τον ευχαριστήσει με τον τρόπο αυτό.\nΤο TMZ μεταδίδει ότι ο Rudolph σκοπεύει να δώσει ποσοστό από το δικό του μερίδιο στον Jamie : “Τα νομικά έγγραφα δείχνουν ότι ο Larry θέλει να εκχωρήσει ποσοστό από τα κέρδη του στον πατέρα της Britney για την εξαιρετική δουλειά που έκανε στην περιοδεία. Το ποσοστό του Rudolph είναι 10% από τα μικτά έσοδα της περιοδείας. Ο Jamie θα πάρει τουλάχιστον ένα εκατομμύριο δολάρια, ίσως και πολύ περισσότερα”, γράφει σχετικά το ΤΜΖ.\nΟ πατέρας της Britney ανέλαβε τη συμφωνία με τη Live Nation, το πρόγραμμα της περιοδείας, το προσωπικό πρόγραμμα της Britney, τα οικονομικά της, την ασφάλειά της, τις μετακινήσεις της και πλήθος άλλων λεπτομερειών σχετιζόμενων με την περιοδεία της.\nΠαρά το γεγονός ότι ο Rudolph οικειοθελώς προσφέρει το ποσοστό στον πατέρα της Britney, η νομική συμφωνία θα πρέπει να επικυρωθεί από δικαστήριο…


Στην αντεπίθεση ο Κιμούλης: Τι απάντησε σε Ζέτα Δούκα και Γερονικολού - Instanews.gr\nΣτην αντεπίθεση ο Κιμούλης: Τι απάντησε σε Ζέτα Δούκα και Γερονικολού\nΟ ηθοποιός και σκηνοθέτης οδηγεί το θέμα στα δικαστήρια.\nΕΛΛΑΔΑ 27/01/2021 11:49\nΣτον αέρα της ίδιας εκπομπής που έγινε η αρχική μαρτυρία-καταγγελία της Ζέτας Δούκα, την πρωινή εκπομπή του Mega «Happy Day», είχε την ευκαιρία να μιλήσει ο ηθοποιός και σκηνοθέτης Γιώργος Κιμούλης.\nΑρχικά απάντησε στις κατηγορίες της ηθοποιού Ζέτας Δούκα για τη συνεργασία τους την περίοδο 2008-2009 αναφέροντας:\n«Τίποτα από όλα αυτά δεν έχει συμβεί. Έχω κινηθεί ήδη δικαστικά, κάνοντας αγωγή και μήνυση για ακραία συκοφαντική. Αντί να βγω εγώ, να βγει εκείνη; Δεν θυμάμαι αυτή τη στιγμή, μπορεί να ήταν πράξη του να της δείξω ότι είναι και αυτή πρωταγωνίστρια. Μπορεί, δεν ξέρω. Τι; Να απέφευγα να μιλήσω στον κόσμο; Αν είναι δυνατόν. Δεν το έχω κάνει ποτέ. Η κυρία Δούκα δεν ήταν ένα κορίτσι που μόλις είχε βγει από τη σχολή ούτως ώστε εάν έχουν συμβεί όλα αυτά τα γεγονότα να μην έχει σηκωθεί να έχει φύγει; Ή να μην έχει πάει στον παραγωγό να του πει ότι φεύγω αν ο κύριος τάδε συνεχίσει να μου συμπεριφέρεται με αυτόν τον τρόπο».\nΣτη συνέχεια σχολίασε και την ανάρτηση της Κατερίνας Γερονικολού, η οποία στάθηκε στο πλευρό της Ζέτας Δούκα και κατήγγειλε μία αντίστοιχη δική της εμπειρία από τη συνεργασία της με τον Γιώργο Κιμούλη.


Διαπιστώθηκε ότι τα προϊόντα αυτά συχνά περιέχουν υψηλότερα επίπεδα λιπαρών σε σχέση με τα τρόφιμα που περιέχουν γλουτένη.\nΗ διατροφή χωρίς γλουτένη είναι απαραίτητη στους πάσχοντες από κοιλιοκάκη--μια αυτοάνοση πάθηση που φέρεται να επηρεάζει 1% των Ευρωπαίων--, αλλά αυτού του είδους η διατροφή έχει γίνει δημοφιλής και σε κάποιους που δεν πάσχουν από τη νόσο. Η κοιλιοκάκη είναι η δυσανεξία στη γλουτένη, μια πρωτεΐνη που υπάρχει στο σιτάρι, το κριθάρι, τη βρώμη και τη σίκαλη. Η αντίδραση του οργανισμού είναι η παραγωγή αντιγλιαδινικών αντισωμάτων, κάτι που έχει σαν αποτέλεσμα την καταστροφή του εσωτερικού τοιχώματος του λεπτού εντέρου.\nΠρόκειται για κληρονομική πάθηση και επειδή η βλάβη προκαλείται από το ίδιο το ανοσοποιητικό σύστημα του οργανισμού θεωρείται αυτοάνοσο νόσημα. Ωστόσο, ενώ στην αγορά κυκλοφορεί πλέον μια ευρεία κατηγορία τροφίμων χωρίς γλουτένη, οι επιστήμονες υπογραμμίζουν τον κίνδυνο αύξησης του σωματικού βάρους.


Αυτές είναι οι συσκευασίες των επεξεργαστών 7ης γενιάς Intel Core, “Kaby Lake” - Νέα - Insomnia.gr\nΑρχική Forums Ειδήσεις Νέα Αυτές είναι οι συσκευασίες των επεξεργαστών 7ης γενιάς Intel Core, “Kaby Lake”\nΑυτές είναι οι συσκευασίες των επεξεργαστών 7ης γενιάς Intel Core, “Kaby Lake”\nΑπό τον voltmod, 25 Δεκεμβρίου 2016 στο Νέα\nΗ Intel αναμένεται να λανσάρει στην αγορά τους 7ης γενιάς επεξεργαστές Intel Core με την κωδική ονομασία “Kaby Lake”τον Ιανουάριο του 2017.\nΛίγο πριν την επίσημη κυκλοφορία τους στην αγορά, κυκλοφόρησαν οι φωτογραφίες των συσκευασιών retail για τις σειρές “Kaby Lake”, Core i3, Core i5 και Core i7. Όπως είναι φανερό, δεν έχουν αλλάξει και πολύ σε σχέση με τις συσκευασίες της 6ης γενιάς Core και τα κουτιά για τους “Skylake” ωστόσο ξεχωρίζουν επειδή αναγράφεται στο εξωτερικό “7th Generation” και “Intel HD Graphics 630” καθώς και “For a Great VR Experience” (στα Core i5 και Core i7 κουτιά).\nΟι νέοι επεξεργαστές της Intel, θα είναι συμβατοί με motherboards που βασίζονται στο Intel 200-Series chipset, αλλά και σε motherboards με Intel 100-Series chipset που έχουν αναβαθμισμένο BIOS.\nΝα θυμίσουμε ότι η Intel αναμένεται να παρουσιάσει μοντέλα LGA1151 Standard Power (95W), Low Power (65W) και Ultra-Low Power (35W). Στη σειρά Standard Power (95W) βρίσκουμε τον Intel Core i7-7700Κ που απευθύνεται σε ενθουσιώδεις χρήστες και είναι τετραπύρηνο με συχνότητα λειτουργίας 4,2GHz (με Turbo Boost αγγίζει τα 4,5GHz). Διαθέτει 8MB L3 cache αλλά και HyperThreading (4-core/ 8-threads). Το μοντέλο Intel Core i5-7600K όπως και το προηγούμενο διαθέτει ξεκλείδωτους πολλαπλασιαστές base-clock και έχει συχνότητα λειτουργίας 3,8GHz (Turbo Boost στα 4,0GHz) και 6MB L3 cache ενώ δεν διαθέτει HyperThreading (4-core/ 4-threads).\nΣτην σειρά Low Power (65W) βρίσκουμε τέσσερις επεξεργαστές με κορυφαίο τον Core i7-7700 (κλειδωμένους πολλαπλασιαστές) που διαθέτει συχνότητα (base) λειτουργίας 3,6GHz, HyperThreading (4-core/8-threads) και 8MB L3 cache. Ο Intel Core i5-7600 (κλειδωμένος) διαθέτει συχνότητα λειτουργίας 3,5GHz (base) και 6MB L3 cache ενώ τα μοντέλα Core i5-7500 και 7400 χρονίζονται στα 3,4GHz και 3,3GHz αντίστοιχα.\nΗ σειρά Ultra Low Power αποτελείται από το τετραπύρηνο μοντέλο Core i7-7700T που διαθέτει συχνότητα λειτουργίας 2,9GHz, 8MB L3 cache και HyperThreading καθώς και από τα μοντέλα Core i5-7600T και Core i5-7500T με συχνότητες λειτουργίες αντίστοιχα 2,6GHz και 2,4GHz και 6MB L3 cache.\nΑπο κινα βρισκεις τον 7700 es στα 200 ευρω ,τωρα ποσο αξιζει δεν ξερω\nΑρκετά καλά τα νέα αλλά όντως δεν πρωτοτυπεί αφού οι τιμές είναι απαγορευτικές, πάντως δεν αποκλείεται να έρθουν στην χώρα μας τις πρώτες ημέρες του νέου έτους...\nτην εχει βολεψει τοσο πολυ η ελλειψη ανταγωνισμου που μεχρι και συσκευασια δεν αλλαζει\nΓια να δούμε τι θα κάνει και η amd γιατί το μόνο καλό της σειράς 7xxx είναι πως θα μπορούμε να βρούμε τους 6xxx πιο φτηνά, αλλιώς οι διαφορές είναι τουλάχιστον αστείες.\nΠεριμενοντας το thread με τα προσφατα benchmarks των Ryzen...\nΠιστεύω πως δεν θα έχει ιδιαίτερες διάφορες με την προηγούμενη σειρά. Θα δείξει. Όσο για τους AMD ούτε λόγος ξανά.\nδηλαδή αυτή η σειρά θα είναι και η "win7 killer" αφού όπως είχε ανακοινώσει η m$ οι skylake είναι οι τελευταίοι που υποστηρίζουν win7!\nΝαι σιγα αδελφε μην βρεις τιποτα φθηνοτερα! Εδω haswell i7 εχει το πολυ 20 ευρω λιγτερο απο skylake κι εσυ θελεις να φθηνηνουν οι skylake επειδη θα βγουν οι καμπιες lake?\nΤι αλλα τωρα?\nΑρα μπορεις να κρατησεις μεχρι και skylake ψιλο ανετα μεχρι να ληξει η υποστηριξη των windows 7! Χεστηκαμε πες στην intel.Εδω ακομα παιζουν 2500κ και για τους πιο casual θα παιζουν ακομα για καιρο.\nΕμενα παντως με ευχαριστει το γεγονος οτι ο intel core i3 της 7ης γενιας ειναι ο πρωτος overclocking i3 και οι επιδοσεις του ξεπερνουν και τον i5. Δηλαδη, διπυρηνος i3 > τετραπυρηνος i5.\nΔε μας ενδιαφέρει η συσκευασία αλλά το περιεχόμενο...\nΚαι γιατι επρεπε να φτασουμε στην 7η γενια για να δουμε ι3 ξεκλειδωτο?Πως δεν το σκεφτηκαν νωριτερα? Και τοσο φθηνο[email protected]#@! Και πιο δυνατος απο ι5 ε? [email protected]#$%~\nThink think think think....(Προς Θεου, οχι πλαισιο! Απλα think....)\nΤι ωραία συσκευασία!!!!\nΆλλο τι θα δούμε είπαμε;\nΟ άλλος περιμένει να πέσουν οι τιμές στους SL, καλά κρασιά φίλε.\nΟ άλλος μου λέει i3 ξεκλειδωτο!!!\nΚαι στο τέλος αναρωτιέμαι, είμαι σε τεχνολογικό φόρουμ;


Φυσιολατρικός Τουρισμός | Επίσημη ιστοσελίδα Δήμου Αλοννήσου\nΦυσιολατρικός Τουρισμός - Photo 1 Φυσιολατρικός Τουρισμός - Photo 2\nΤο νησί υπόσχεται πολλά και όμορφα μικρά ταξίδια με τα πόδια. Η καταπράσινη φύση με τα πεύκα και την άγρια βλάστηση, τα εκκλησάκια και οι ορμίσκοι θα είναι «σύντροφοι» σας. Οι βουτιές στα κρυστάλλινα νερά και η θέα στην ανοιχτή θάλασσα θα είναι η … «ανταμοιβή» σας.\nΗ Παλιά Αλόννησος, τα Γιάλια με τη βάρκα να «γνέφει» στο μύλο, το ηλιοβασίλεμα στο βουνό του Καλόβουλου και τα παραδοσιακά χωριουδάκια δημιουργούν μοναδικές αναμνήσεις.\nΕίναι ωραίο επίσης να περπατήσετε μέσα από μερικές από τις βαθιές ρεματιές, όπως το Βαθύ το Ρέμα που αρχίζει από το Μεγάλο Χωράφι και τελειώνει στη Μεγάλη Άμμο. Ή μπορείτε να ακολουθήσετε το συναρπαστικό φαράγγι του Καστανορέματος το οποίο κόβει κάθετα την βορειοανατολική πλευρά του νησιού και κατεβαίνει στην παραλία Στροβίλι.\nΤο νότιο ακρωτήριο του νησιού, ο Καλόβουλος, η κορυφή του οποίου φτάνει το 325 μέτρα ύψος, αξίζει σίγουρα την επίσκεψή σας. Η ανατολική πλευρά καλύπτεται από πευκοδάση, ελαιώνες και χαμηλές συστάδες θάμνων αλλά η δυτική πλευρά είναι ένα βάραθρο που πέφτει σχεδόν κατακόρυφα στη θάλασσα.\n8,5 χιλιόμετρα από το Πατητήρι στο μέσο του νησιού θα συναντήσετε το Μεγάλο Χωράφι, το οποίο βρίσκετε σε 350 μέτρα υψόμετρο με υπέροχη θέα προς τη νοτιοανατολική ακτή. Αν ενδιαφέρεστε για τη χλωρίδα και την πανίδα αυτό το μέρος έχει ιδιαίτερο ενδιαφέρον καθώς εδώ σταματούν τα πευκοδάση και αρχίζουν δάση με τα διάφορα είδη βελανιδιάς και τις κουμαριές.\nΚουβούλι - η κορυφή της Αλοννήσου\nΤο υψηλότερο σημείο στην Αλόννησο ονομάζεται Κουβούλι και η κορυφή του μικρού αυτού βουνού είναι 475 μέτρα. Για τα πρώτα 450 μέτρα οι βράχοι υψώνονται σχεδόν κατακόρυφοι στη θάλασσα, μετά το πρανές γίνεται πιο επίπεδο και σταδιακά φτάνει σε ύψος 475 μέτρων. Από ξηράς το Βουνό είναι πολύ πιο εύκολα προσπελάσιμο και μπορείτε να φτάσετε στην κορυφή ξεκινώντας από το Διάσελο.\nΣτη βορειοανατολική πλευρά της Αλοννήσου θα βρείτε το φαράγγι του Καστανορέματος. Το φαράγγι ξεκινά από μία τοποθεσία που ονομάζεται Καστανιά σαν μια μικρή στενή κοίτη ποταμού αλλά σύντομα μετατρέπεται σε ένα φιδωτό φαράγγι που χαράζει το τοπίο βαθιά ανάμεσα σε απότομους γκρεμούς και βράχους. Αν και το έδαφος είναι πολύ βραχώδες δέντρα και θάμνοι ξεφυτρώνουν παντού. Υπάρχουν πολλοί αργιοί και σφεντάμια (του Μονπελιέ) στο φαράγγι και το Νοέμβριο όταν τα φύλλα των σφενταμιών παίρνουν πορτοκαλί χρώμα το θέαμα είναι υπέροχο.\nΣύντομες διαδρομές γύρω από την Παλιά Αλόννησο\nΚατηφορίζοντας στο λιμάνι (Πατητήρι)\n1 ώρα και 20 λεπτά με την επιστροφή\nΠεριγραφή της διαδρομής: Πρόκειται για έναν πολύ όμορφο περίπατο από το παλιό καλντερίμι που κατηφορίζει μέσα από περιβόλια ως το Πατητήρι, το κύριο χωριό. Το Πατητήρι αποτελείται από σχετικά καινούργια σπίτια που χτίστηκαν μετά το μεγάλο σεισμό το 1965. Η ζωή στο Πατητήρι συγκεντρώνεται γύρω από το λιμάνι το οποίο βρίσκεται σε πολύ όμορφη τοποθεσία, με πεντακάθαρη γαλαζοπράσινη θάλασσα και απότομα βράχια στο χρώμα της ώχρας τριγύρω. Η διαδρομή ως το Πατητήρι είναι ομαλά κατηφορική χωρίς καθόλου απότομα τμήματα.\nΠερίπατος στα εκκλησάκια Αι Γιάννης και Αι Ταξιάρχης\nΠεριγραφή της διαδρομής: Πρόκειται για έναν εξαιρετικό μικρό περίπατο. Ένα μέρος του ακολουθεί την κορυφογραμμή του λόφου με πολύ εντυπωσιακή θέα προς τη θάλασσα κι από τις δύο πλευρές. Η διαδρομή ακολουθεί μικρά μονοπάτια. Ένα σύντομο κομμάτι μετά τον Αι Γιάννη είναι λίγο απότομο.\nΠεριγραφή της διαδρομής: Πρόκειται για ένα σύντομο περίπατο που καταλήγει σε ένα σημείο με εντυπωσιακή θέα. Η διαδρομή είναι εύκολη καθώς ο χωματόδρομος πηγαίνει γύρω από το βουνό στη βάση του. Καλή ώρα για τον περίπατο αυτό είναι το ηλιοβασίλεμα καθώς το σημείο βλέπει προς τα δυτικά.\nΜακρύτερες διαδρομές γύρω από την Παλιά Αλόννησο\nΠαλιά Αλόννησος – Πατητήρι – Μεγάλος Μουρτιάς – Παλιά Αλόννησος\nΠεριγραφή της διαδρομής: Πρόκειται για διαδρομή με ποικιλία καθώς περνά μέσα από καλλιεργημένες εκτάσεις, το λιμάνι Πατητήρι, όμορφα πευκοδάση και μια ωραία παραλία για κολύμπι. Στην παραλία υπάρχουν αρκετές ταβέρνες. Η διαδρομή ακολουθεί φαρδιά μονοπάτια, χωματόδρομους και λίγη άσφαλτο πριν και μετά το Πατητήρι.\nΤο Πατητήρι, που είναι το κύριο χωριό του νησιού, αποτελείται από σχετικά καινούργια σπίτια που χτίστηκαν μετά το σεισμό του 1965. Η ζωή στο Πατητήρι συγκεντρώνεται γύρω από το λιμάνι το οποίο βρίσκεται σε πολύ όμορφη τοποθεσία, με πεντακάθαρη γαλαζοπράσινη θάλασσα και απότομα βράχια στο χρώμα της ώχρας γύρω.\nΠαλιά Αλόννησος – Γιάλια – Παλιά Αλόννησος\nΠεριγραφή της διαδρομής: Αυτή η διαδρομή κατεβαίνει ως τον όμορφο αναστηλωμένο παλιό ανεμόμυλο, που δεσπόζει πάνω στα βράχια της μικρής παραλίας Γιάλια. Βαδίζετε σε φαρδύ μονοπάτι, χωματόδρομους και λίγη άσφαλτο. Ο δρόμος που κατεβαίνει στην παραλία είναι φιδογυριστός και ομαλά κατηφορικός. Υπάρχουν κυρίως χαμηλοί θάμνοι κατά μήκος του δρόμου αυτού, πράγμα που σημαίνει ότι μπορείτε να βλέπετε προς τα κάτω το μύλο πάνω στα βράχια.\nΠαλιά Αλόννησος – Καλόβουλος – Κόκκινο – Μικρός Μουρτιάς – Παλιά Αλόννησος\nΠεριγραφή της διαδρομής: Πρόκειται για μια ενδιαφέρουσα διαδρομή ως το φάρο που βρίσκεται στους; απότομους βράχους στους πρόποδες του Καλόβουλου, το δυτικό κάβο της Αλοννήσου. Το μεγαλύτερο μέρος της διαδρομής ακολουθεί μονοπάτια με πέτρες και αγκαθωτούς θάμνους γι’ αυτό συνιστάται να φοράτε μακρύ παντελόνι και κλειστά παπούτσια. Ένα μέρος της κατάβασης είναι σχετικά απότομο. Μπορείτε, αν θέλετε, να κάνετε μια βουτιά στη μικρή παραλία του Μικρού Μουρτιά πριν το τελευταίο σκαρφάλωμα ως την παλιά Αλόννησο. Είναι μια διαδρομή για ανθρώπους που κυριολεκτικά απολαμβάνουν το περπάτημα έξω από τα γνωστά μονοπάτια.\nΠαλιά Αλόννησος – Κορυφή Καλόβουλου\nΠεριγραφή διαδρομής: Η διαδρομή φτάνει ως την κορυφή του Καλόβουλου (325 μέτρα υψόμετρο), το μικρό βουνό πίσω από την Παλιά Αλόννησο. Είναι μια απίστευτα όμορφη, πανοραμική διαδρομή, καθώς ο Καλόβουλος είναι κάβος που υψώνεται από τη θάλασσα και η θέα από την κορυφή του είναι 360 μοιρών (καλύτερα δε γίνεται!). Η διαδρομή γίνεται από χωματόδρομο και μονοπάτι το οποίο σε μερικά σημεία είναι ανώμαλο εξαιτίας του βραχώδους εδάφους. Συνίσταται να φορέσετε μακρύ παντελόνι προκειμένου να αποφύγετε να πληγωθείτε αν θέλετε να φτάσετε ως την κορυφή και να δείτε την εξωτερική πλευρά του βουνού όπου υπάρχει γκρεμός 300 μέτρων μέχρι τη θάλασσα.\nΠαλιά Αλόννησος – Παναγιά στο βουνό – Παλιά Αλόννησος\nΠεριγραφή διαδρομής: Διαδρομή που περιλαμβάνει πολλά σημεία με εξαιρετική θέα και περνά από τρία εκκλησάκια, το καθένα σε περιβάλλον γραφικότερο από τα άλλα. Καθώς ανεβαίνετε προς την κεραία του ΟΤΕ, έχετε υπέροχη θέα προς την Παλιά Αλόννησο, απότομες πλαγιές, ρεματιές και τη θάλασσα. Όταν βρεθείτε στην άλλη πλευρά του Βουνού (το όνομα του μικρού βουνού), το τοπίο αλλάζει και βλέπετε προς τις δασωμένες πλαγιές της Αλοννήσου και τη θάλασσα προς τα ανατολικά. Η διαδρομή ακολουθεί φαρδιά μονοπάτια, χωματόδρομους και λίγη άσφαλτο.\nΣύντομες διαδρομές γύρω από το Πατητήρι\nΠεριγραφή της διαδρομής: Ένας πολύ όμορφος περίπατος από το παλιό καλντερίμι ως το χωριό Παλιά Αλόννησος. Η διαδρομή διασχίζει τις εύφορες της Αλοννήσου και προσφέρει υπέροχη θέα από πολλά σημεία. Είναι συνεχώς ανηφορική χωρίς απότομα κομμάτια.\nΠεριγραφή της διαδρομής: Αυτός ο μικρός περίπατος είναι στην αρχή ανηφορικός και στη συνέχεια σταθερά κατηφορικός ανάμεσα από πεύκα ως τη μικρή παραλία στον κόλπο του λιμανιού.\nΠερίπατος ως τον ψαράδικο οικισμό Βότση\n1 ½ ώρες\nΠεριγραφή της διαδρομής: Το μεγαλύτερο μέρος της διαδρομής αυτής είναι μέσα από κατοικημένες περιοχές. Ανεβοκατεβαίνει λοφίσκους και σκαλιά που χωρίζουν τους τρεις μικρούς όρμους Πατητήρι, Ρουσούμ και Βότση. Το λιμάνι Βότση είναι πολύ γοητευτικό με τις μικρές του ψαρόβαρκες μέσα στα γαλαζοπράσινα νερά που στεφανώνονται από απότομα βράχια στο χρώμα της ώχρας.\nΚυκλικός περίπατος στο Κάτω Χωράφι\nΠεριγραφή της διαδρομής: Πρόκειται για μια διαδρομή στη λοφώδη εξοχή πίσω από το Πατητήρι. Περνά μέσα από ελαιώνες και πευκώνες και προσφέρει όμορφη θέα. Η διαδρομή ακολουθεί μονοπάτια, χωματόδρομους και ένα μικρό κομμάτι άσφαλτο.\nΜακρύτερες διαδρομές γύρω από το Πατητήρι\nΠατητήρι – Γιάλια – Παλιά Αλόννησος – Πατητήρι\nΠεριγραφή της διαδρομής: Αυτή η διαδρομή κατεβαίνει ως τον όμορφα αναστηλωμένο ανεμόμυλο που δεσπόζει πάνω στα βράχια της μικρής παραλίας Γιάλια. Εδώ μπορείτε να κάνετε μια βουτιά. Στη συνέχεια η διαδρομή ανεβαίνει στο παλιό χωριό, την Παλιά Αλόννησο (200 μέτρα υψόμετρο) και από εδώ κατεβαίνει πάλι στο Πατητήρι. Η διαδρομή γίνεται από μονοπάτια, χωματόδρομους και λίγη άσφαλτο. Ο δρόμος που κατεβαίνει στην παραλία είναι συνεχώς ομαλά κατηφορικός με πολλές στροφές. Κατά μήκος του δρόμου αυτού υπάρχουν κυρίως χαμηλοί θάμνοι, που σημαίνει ότι κατεβαίνοντας βλέπετε τον ανεμόμυλο πάνω στα βράχια. Η διαδρομή δεν έχει ιδιαίτερα απότομα τμήματα, έχει πάντως αρκετό ανεβοκατέβασμα στους λόφους.\nΠατητήρι – Παλιά Αλόννησος – Μεγάλος Μουρτιάς – Πατητήρι\nΠεριγραφή της διαδρομής: Πρόκειται για διαδρομή με ποικιλία καθώς περνά μέσα από καλλιεργημένες εκτάσεις, το παλιό χωριό Παλιά Αλόννησος, όμορφους πευκώνες και μια ωραία παραλία για κολύμπι. Στην παραλία υπάρχουν αρκετές ταβέρνες. Η διαδρομή γίνεται από φαρδιά μονοπάτια, χωματόδρομους και λίγο ασφαλτοστρωμένους δρόμους.\nΠατητήρι – Παναγιά στο Βουνό – Πατητήρι\nΠεριγραφή της διαδρομής: Διαδρομή με σημεία που προσφέρουν εξαιρετική θέα και περνά από τρία εκκλησάκια, το καθένα σε περιβάλλον γραφικότερο από τα άλλα. Καθώς ανεβαίνετε προς την κεραία του ΟΤΕ έχετε υπέροχή θέα προς την Παλιά Αλόννησο, απότομες πλαγιές, ρεματιές και τη θάλασσα. Όταν βρεθείτε στην άλλη πλευρά του Βουνού (το όνομα του μικρού βουνού), το τοπίο αλλάζει και βλέπετε προς τις δασωμένες πλαγιές της Αλοννήσου και τη θάλασσα προς τα ανατολικά. Η διαδρομή ακολουθεί φαρδιά μονοπάτια, χωματόδρομους και λίγο σε ασφαλτοστρωμένους δρόμους. Η διαδρομή περνά κοντά από την κορυφή του μικρού (260 μέτρα) βουνού Βουνό, έτσι είναι σταθερή ανάβαση στο πρώτο τμήμα της και κατάβαση στην επιστροφή.\nΠαλιά Αλόννησος και Πατητήρι - Μακρινές Διαδρομές\nΠαλιά Αλόννησος / Πατητήρι – Μέγα Νερό\n45 λεπτά / 30 λεπτά\nΑπό την Παλιά Αλόννησο:\nΑφετηρία: Η στάση του λεωφορείου στην Παλιά Αλόννησο.\nΑκολουθήστε την άσφαλτο προς το Πατητήρι. Μετά από 200 μέτρα περίπου ο δρόμος στρίβει απότομα προς τα αριστερά. Στο δεξί χέρι υπάρχει ένα σπίτι ακριβώς δίπλα στο δρόμο. Λίγο μετά το σπίτι, δεξιά, είναι η αρχή του παλιού μονοπατιού. Ακολουθήστε το. Μετά από 10 λεπτά περπάτημα περίπου, το μονοπάτι διασταυρώνεται με ένα χωματόδρομο. Στρίψτε αριστερά σ’ αυτόν τον χωματόδρομο και ακολουθήστε τον μέχρι που συναντά την άσφαλτο. Συνεχίζετε ίσια μπροστά από την άσφαλτο μέχρι που φθάνετε στη διασταύρωση όπου ο δρόμος δεξιά οδηγεί στο Πατητήρι και ο δρόμος αριστερά ανεβαίνει προς την κεραία του ΟΤΕ. Ίσια μπροστά υπάρχει ένας χωματόδρομος ακολουθείστε τον.\nΠαλιά Αλόννησος / Πατητήρι – Μέγα Νερό – Σπάρτινες – Βότση – Ρουσούμ – Πατητήρι / Παλιά Αλόννησος\n4 ώρες / 3 ώρες\nΠεριγραφή της διαδρομής: Αυτή η διαδρομή έχει πολλά να προσφέρει. Διασχίζει την καλλιεργημένη εξοχή της Αλοννήσου με τους ελαιώνες, τα αμπέλια και τους λαχανόκηπους. Περνά μέσα από το παρθένο δάσος, δύο όμορφες παραλίες και τους τρεις ψαράδικους οικισμούς Βότση, Ρουσούμ και Πατητήρι. Η διαδρομή ακολουθεί φαρδιά και στενά μονοπάτια, χωματόδρομους και λίγη άσφαλτο. Ανηφορίζει και κατηφορίζει ομαλά.\nΠαλιά Αλόννησος / Πατητήρι – Μέγα Νερό – Άγιοι Ανάργυροι – Τουρκονέρι – Παλιά Αλόννησος / Πατητήρι\n4 ½ ώρες / 4 ώρες\nΠεριγραφή της διαδρομής: Πρόκειται για διαδρομή μέσα από τα πιο γραφικά τοπία της Αλοννήσου. Τα εκκλησάκια Άγιοι Ανάργυροι βρίσκονται σε εντυπωσιακό σημείο στην άκρη των βράχων προς τη θάλασσα περικυκλωμένα από υπέροχα πευκοδάση. Η παραλία Τουρκονέρι είναι πολύ μικρή και βρίσκεται σε έναν όμορφο όρμο με άλλες μικρές γραφικές παραλίες. Η διαδρομή ακολουθεί φαρδιά μονοπάτια, χωματόδρομους και μικρά δασικά μονοπάτια, χωρίς ιδιαίτερα απότομα τμήματα. Ένας περίπατος για εραστές της φύσης.\nΠαλιά Αλόννησος / Πατητήρι – Μέγα Νερό – Τουρκόβιγλα – Μεγάλη Άμμος – Μέγα νερό – Πατητήρι / Παλιά Αλόννησος\n6 ½ ώρες / 6 ώρες\nΠεριγραφή της διαδρομής: Αυτή η διαδρομή ανεβαίνει ως την Τουρκόβιγλα (348 μέτρα υψόμετρο), ένα από τα σημεία με την ωραιότερη θέα προς το νότιο μέρος του νησιού. Στη συνέχεια περνά από μια στενή ρεματιά για να καταλήξει στον όρμο της Μεγάλης Άμμου με τις πανέμορφες μικρές παραλίες που βλέπουν προς την απότομη άγρια δυτική ακτή της Αλοννήσου. Η διαδρομή ακολουθεί φαρδιά μονοπάτια, χωματόδρομους, μονοπατάκια που καταλήγουν σε παραλίες και μικρά δασικά μονοπάτια. Το πέρασμα μέσα από τη ρεματιά είναι κάπως απότομο και με πέτρες γι’ αυτό συνίσταται να φοράτε στέρεα παπούτσια. Μια ιδιαίτερα εντυπωσιακή διαδρομή, αλλά μόνο για ένθερμους περιπατητές!\nΠαλιά Αλόννησος / Πατητήρι – Μέγα Νερό – Ισώματα – Άγιος Πέτρος – Στενή Βάλα\nΠεριγραφή της διαδρομής: Πρόκειται για την πιο ευθεία διαδρομή για το γοητευτικό , μικρό ψαράδικο οικισμό της Στενής Βάλας που βρίσκεται στη νοτιοανατολική ακτή της Αλοννήσου. Στη Στενή Βάλα υπάρχουν πολλές ταβέρνες και καφενεία. Μπορείτε επίσης να κάνετε μια βουτιά σε μια από τις παραλίες κοντά στον οικισμό. Για να επιστρέψετε από τη Στενή Βάλα στο Πατητήρι πρέπει να πάρετε το λεωφορείο ή ταξί. Αν θέλετε να πάρετε το λεωφορείο, θυμηθείτε να οργανώσετε έτσι τον περίπατο ώστε να φτάσετε έγκαιρα για το λεωφορείο. Αν προτιμάτε ταξί, μπορείτε να το καλέσετε από τον τηλεφωνικό θάλαμο στη Στενή Βάλα ή να ζητήσετε από κάποιον σε μια από τις ταβέρνες να το κάνει για εσάς.\nΠαλιά Αλόννησος / Πατητήρι – Μέγα Νερό – Μεγάλη Άμμος – Μεγάλο Χωράφι – Ισώματα – Άγιος Πέτρος – Στενή Βάλα\n7 ½ ώρες / 7 ώρες\nΠεριγραφή της διαδρομής: Πρόκειται για μια διαδρομή ολόκληρης ημέρας που καταλήγει στο γοητευτικό, μικρό ψαράδικο οικισμό της Στενής Βάλας που βρίσκεται στη νοτιοανατολική ακτή της Αλοννήσου. Στη Στενή Βάλα υπάρχουν πολλές ταβέρνες και καφενεία. Μπορείτε επίσης να κάνετε μια βουτιά σε μια από τις παραλίες κοντά στον οικισμό. Για να επιστρέψετε από τη Στενή Βάλα στο Πατητήρι πρέπει να πάρετε το λεωφορείο ή ταξί. Αν θέλετε να πάρετε το λεωφορείο, θυμηθείτε να οργανώσετε έτσι τον περίπατο ώστε να φτάσετε έγκαιρα για το λεωφορείο. Αν προτιμάτε ταξί, μπορείτε να το καλέσετε από τον τηλεφωνικό θάλαμο στη Στενή Βάλα ή να ζητήσετε από κάποιον σε μια από τις ταβέρνες να το κάνει για εσάς.\nΦυτά που ανθούν σε διαφορετικές εποχές του χρόνου\nΗ φύση στην Αλόννησο, όπως και οπουδήποτε αλλού, είναι πιο εντυπωσιακή την άνοιξη όταν ανθίζουν τα περισσότερα λουλούδια, θάμνοι και δέντρα. Στην Αλόννησο όμως θα δείτε λουλούδια όλες τις εποχές και πολλά δέντρα και χαμόδεντρα να είναι αειθαλή.\nΤο χειμώνα αρχίζουν να ανθίζουν λουλούδια όπως ο κρόκος και η ανεμώνη. Η ανεμώνη έχει μεγάλα ροζ ή λουλακί άνθη που μπορείτε να τα αναγνωρίσετε από τα πριονωτά φύλλα τους και να τα βρείτε σε όλα σχεδόν τα μέρη του νησιού που εκτίθενται σε ήλιο. Στις βαθιές ρεματιές όπου οι ακτίνες του ήλιου δεν φτάνουν στο έδαφος όλο το χειμώνα, οι ανεμώνες είναι μικρές και άσπρες όπως στη βόρεια Ευρώπη.\nΜετά την Πρωτοχρονιά ανθίζει η ξινήθρα. Τα φύλλα της έχουν σχήμα τριφυλλιού, τα άνθη της λεμονί χρώμα και συχνά καλύπτει μεγάλες επιφάνειες στους ελαιώνες. Μόλις οι θερμές ακτίνες του ήλιου αγγίξουν τις ξινήθρες, αυτές ανοίγουν διάπλατα και γεμίζουν τα πράσινα λιβάδια με κίτρινα λουλούδια, δίνοντας μια αίσθηση άνοιξης στην καρδιά του χειμώνα.\nΈνα άλλο λουλούδι που βλέπουμε στους αγρούς το χειμώνα είναι το μικρό φαναράκι. Καλύπτει το έδαφος κάτω από τα ελαιόδεντρα σαν χαλί με τα έντονα πράσινα φύλλα του. Το ίδιο το άνθος δεν είναι τόσο ευδιάκριτο όσο της ξινήθρας αλλά έχει πολύ εντυπωσιακό σχήμα.\nΤο ρείκια βγάζουν μικροσκοπικά άνθη σε σχήμα καμπανούλας (μερικές φορές ακόμα και το Φεβρουάριο). Αυτά τα αειθαλή χαμόδεντρα καλύπτουν μεγάλες περιοχές στις πλαγιές πίσω από τον ανεμόμυλο στα Γιάλια, καθώς και στην περιοχή γύρω από το ξωκλήσι του Αγ. Γεωργίου.\nΛίγο αργότερα την άνοιξη, ο κότσκας αρχίζει να ανθίζει και με τα ροζ λουλούδια του δημιουργεί μία όμορφη αντίθεση με τα κίτρινα άνθη του αμμόχορτου. Το αμμόχορτο και ο κότσκας απαντώνται κυρίως κατά μήκος των παρυφών των δασών και τα συμπαθούν πολύ οι μέλισσες. Υπάρχουν πολλά είδη αμμόχορτου στην Αλόννησο και ένα από αυτά, το σπάρτο, ανθίζει αργότερα συνήθως τον Μάιο – Ιούνιο.\nΌταν ο καιρός ζεσταίνει τον Απρίλιο, όλων των ειδών τα ανοιξιάτικα λουλούδια ξεπροβάλλουν από το έδαφος. Πρώτα έρχονται οι κνούκλες και οι κόκκινες παπαρούνες που μπορούν να καλύψουν μεγάλες περιοχές όταν οι καιρικές συνθήκες είναι καλές.\nΛίγο αργότερα πιο σπάνια λουλούδια, όπως διάφορα είδη ορχιδέας και γλαδιόλου του Ιταλικού, ξεπροβάλλουν και σε μερικούς ελαιώνες (κυρίως τον Ιούλιο) θα δείτε πάμπολλα όμορφα γαλάζια λουλουδάκια με το όνομα δαμασκηνή.\nΤο Μάιο ένα θαμνώδες δενδρύλλιο, η φούσκα (ανήκει στην ίδια κατηγορία με το αμμόχορτο) βγάζει κίτρινα άνθη και ολόκληρος ο θάμνος στολίζεται επίσης με πολύ εντυπωσιακά σποριοκάρπια σε σχήμα περγαμηνής. Εκτός από όλα τα λουλούδια και όλα τα αειθαλή δέντρα βγάζουν καινούργια βλαστάρια και ο αέρας μοσχοβολάει άνοιξη.\nΣτα τέλη της άνοιξης και τις αρχές του καλοκαιριού, η θαμνώδης χαμοπεύκη βγάζει μοβ λουλούδια και τη βλέπουμε συχνά σε πλαγιές που βλέπουν προς τη θάλασσα ή να κρέμεται πάνω από απόκρημνους βράχους. Μπορείτε να βρείτε τη χαμοπεύκη σε πολλές παραλίες όπως Τσουκαλιά, Χρυσή Μηλιά, Κοκκινόκαστρο και Μεγάλος Μουρτιάς, καθώς και κάτω από το ξωκλήσι των Αγ. Αναργύρων. Όταν τελειώσει η ανθοφορία, τα λουλούδια ξεραίνονται πάνω στο φυτό και συνεχίζουν έτσι να το στολίζουν καθ’ όλη τη διάρκεια του καλοκαιριού.\nΤο δασοαγιόκλημα ανθίζει την ίδια περίπου εποχή με τη χαμοπεύκη και βγάζει λευκά - κοκκινωπά λουλούδια. Θα το βρείτε γύρω από τις παρυφές του πευκοδάσους. Αρωματικά βότανα όπως το φασκόμηλο ανθίζουν επίσης στα τέλη της άνοιξης, ενώ αργότερα τον Ιούνιο και τον Ιούλιο ανθίζει το θυμάρι, η ρίγανη και άλλα αρωματικά βότανα.\nΤο φθινόπωρο τα ανθισμένα ρείκια και κυκλάμινα κυριαρχούν στο τοπίο με τα ροζ λουλούδια τους. Πολλές πλαγιές καλύπτονται από ρείκια (της ίδιας οικογενείας με τα ρείκια που ανθίζουν την άνοιξη) και μετά την πρώτη φθινοπωρινή βροχή αρχίζουν να ανθίζουν.\nΌταν οι ζεστές ακτίνες του ήλιου αγγίξουν τα λουλούδια αυτά γεμίζουν τον αέρα με ένα ευχάριστο άρωμα. Τα κυκλάμινα επίσης περιμένουν την πρώτη βροχή του φθινοπώρου και στη συνέχεια τα μικρά ροζ πέταλα ξεπροβάλλουν ανάμεσα στους βράχους και τις πέτρες πάνω στους ίσιος βλαστούς τους. Τα πρώτα κυκλάμινα δεν έχουν φύλλα αργότερα εμφανίζονται φύλλα σε σχήμα καρδιάς και με όμορφα σχέδια πάνω τους.\nΗ κουμαριά, που συχνά έχει το μέγεθος θάμνου μόνο, ανήκει στην ίδια οικογένεια με το ρείκι και φέρει κόκκινους, στρογγυλούς καρπούς καθώς και μικρά λευκά άνθη σε σχήμα καμπανούλας όλο το φθινόπωρο. στις περιοχές του νησιού όπου κυριαρχεί αυτός ι θάμνος, είναι σαν να βρίσκεστε σε μια θάλασσα από ανθισμένους θάμνους. Τέτοιες περιοχές μπορείτε να βρείτε γύρω από τον Αγ. Γεώργιο και στην τοποθεσία με την ονομασία Κουμαροράχη.\nΕπίσης σε πολλούς θάμνους και χαμόδεντρα, όπως ο σκίνος, το δασοαγιόκλημα και το κιτρινόξυλο, τα ανοιξιάτικα άνθη μετατρέπονται σε καρπούς.\nΗ περιγραφή αυτής της χλωρίδας και πανίδας της Αλοννήσου είναι ένα μόνο μέρος μιας πολύ πιο ποικίλης βλάστησης. Ο λόγος που επιλέχτηκαν αυτά ειδικά τα φυτά είναι ότι είναι αρκετά κοινά και άρα υπάρχουν πολλές πιθανότητες να συναντήσετε τα πιο πολλά από αυτά καθώς θα περιδιαβαίνετε το τοπίο.\nΈνας Βοτανικός παράδεισος\nΌταν απομακρυνθείτε από τα χωριά και τις παραλίες και εισχωρήσετε στην ημιορεινή ύπαιθρο της Αλοννήσου σύντομα θα ανακαλύψετε την ομορφιά του νησιού. Η βλάστηση παρουσιάζει τόση ποικιλία όση ένας βοτανικός κήπος και η μορφολογία του τοπίου περιλαμβάνει απαλούς πράσινους λόφους που «κόβονται» από βαθιές ρεματιές και απότομους γκρεμούς.\nΚοιτώντας τη βλάστηση του νησιού μπορεί κάποιος να χαράξει μια νοητή γραμμή και να χωρίσει το νησί σε δύο μέρη, το νότιο και το βόρειο.\nΤο νότιο μέρος καλύπτεται κυρίως από πευκοδάση και ελαιώνες. Μέσα στα πευκοδάση και ιδίως στις παρυφές τους θα βρείτε ναι τεράστια ποικιλία από διάφορους θάμνους και χαμόδεντρα όπως ρείκια, κνούκλες (λαδανιές), αμμόχορτα, σκίνα, κοτσκες (κουτσουπιά) και κουμαριές.\nΣτους καλλιεργημένους ελαιώνες θα βρείτε ανάλογα με την εποχή λουλούδια όπως ανεμώνες, ξινήθρες, διάφορα λουλούδια με βολβούς παπαρούνες, ορχιδέες και πολλά διαφορετικά είδη βοτάνων όπως το φασκόμηλο, η ρίγανη και το θυμάρι.\nΣε ορισμένα μέρη θα δείτε μερικές πελώριες κουκουναριές γνωστές για το βρώσιμο πυρήνα των κουκουναριών τους, που χρησιμοποιείται στη Μεσογειακή κουζίνα.\nΣτο βόρειο μέρος του νησιού, τα πεύκα εξαφανίζονται και κυριαρχούν δέντρα όπως ο αργιός (αριά), το πουρνάρι, το σφεντάμι (του Μονπελιέ) και η κουμαριά. Σε πολλά μέρη τα δέντρα έχουν μέγεθος θάμνου, αλλά σε μερικές περιοχές θα βρείτε τεράστιους αργιούς και σφεντάμια. Όπως και στο νότιο μέρος του νησιού όλων των ειδών τα χαμόδεντρα, λουλούδια και αρωματικά βότανα ξεπροβάλλουν από κάθε δυνατό σημείο. Εκτός από τα φυτά που αναφέραμε παραπάνω, σε περιοχές με συστάδες χαμηλής βλάστησης βρίσκουμε κρόκο, χαμομήλι και μέντα.\nΣτο μεσαίο τμήμα του νησιού, στις πλαγιές κάτω από τα Ισώματα προς τη Στενή Βάλα υπάρχει ένα δάσος με κέδρα και σε ολόκληρο το νησί θα βρείτε αγκόρτσες (αγριαχλαδιές) που σε πολλές περιπτώσεις έχουν μπολιαστεί και έχουν γίνει καλλιεργημένες αχλαδιές. Είτε πρόκειται για άγρια είτε για καλλιεργημένα δέντρα έχουν υπέροχα άνθη την άνοιξη. Ένα άλλο σημαντικό δέντρο είναι η συκιά που επίσης φυτρώνει σε ολόκληρο το νησί τόσο σε άγρια όσο και σε καλλιεργημένη μορφή. Οι αχλαδιές και οι συκιές είχαν μεγάλη σημασία τα παλιά χρόνια, όταν οι καρποί τους ήταν τα μοναδικά γλυκά που υπήρχαν.


Σε ποιον αναγκάστηκε να τηλεφωνήσει η Μερκελ « olympia.gr\n« Παναγόπουλος ΓΣΕΕ 2010 στο Reuters «Αναστέλλουμε τις Απεργίες γιατί το ΔΝΤ που έφερε ο ΤΙΤΑΝΑΣ Παπανδρέου είναι μονόδρομος»\n«Πόντιος Πιλάτος » η ΝΔ. Ναι μεν αλλα. »\nΣε ποιον αναγκάστηκε να τηλεφωνήσει η Μερκελ\nΤηλεφωνική επικοινωνία με τη Γερμανίδα καγκελάριο Άνγκελα Μέρκελ, με επίκεντρο το χρέος, είχε χθες το πρωί ο Έλληνας Πρωθυπουργός Αλέξης Τσίπρας.\n«Οι δύο ηγέτες συμφώνησαν ότι είναι αναγκαία και εφικτή η εξεύρεση λύσης στο προσεχές Eurogroup».\nΣύμφωνα με πληροφορίες, ο Αλέξης Τσίπρας μετέφερε στην Άνγκελα Μέρκελ μήνυμα της Κριστίν Λαγκάρντ με την οποία είχε επίσημη συνάντηση, αλλά και τετ α τετ στο περιθώριο θεατρικής παράστασης στο Πεκίνο.\nΣυζητήθηκαν επίσης το προσφυγικό και οι σχέσεις ΕΕ – Τουρκίας.\nΟι συζητήσεις με τους δυο ηγέτες διεξήχθησαν στον απόηχο της συνάντησης του Έλληνα πρωθυπουργού με τον Ταγίπ Ερντογάν, επίσης στο Πεκίνο.\nThis entry was posted on Μαΐου 17, 2017 στις 10:27 πμ\tand is filed under ΕΠΙΚΑΙΡΟΤΗΤΑ. You can follow any responses to this entry through the RSS 2.0 feed. You can leave a response, ή trackback from your own site.\n4 Σχόλια to “Σε ποιον αναγκάστηκε να τηλεφωνήσει η Μερκελ”\nΜαΐου 17, 2017 στις 10:51 πμ\nΜαΐου 17, 2017 στις 12:19 μμ\nΜαΐου 17, 2017 στις 12:07 μμ\nΣε ποιον?Μα φυσικα στον Τσιπρα για τις αποζημιωσεις.ΤΣΙΠΡΑ ξεφτιλα,φερε πισω τα κλεμενα.\nΜαΐου 17, 2017 στις 5:26 μμ\nΑφήνει να εννοηθεί ο κ. Τσίπρας, ότι αν αποχωρήσει το ΔΝΤ δεν θα υπάρχουν μέτρα. Και υπονοεί ότι θα υπάρξει συμφωνία με ευρά, χωρίς μέτρα!!\nΌμως ο Σόιμπλε λέει ότι χωρίς το τσι-τσι από το ΔΝΤ, δηλαδή το ψιλό (που είναι πολύ χοντρό) δεν υπάρχει συμφωνία. Άρα …. Δείτε:\n• Τσίπρας χωρίς αναδιάρθρωση του χρέους που απαιτεί το ΔΝΤ, το ΔΝΤ δεν μετέχει. Και τότε όχι μέτρα που τα ζήτησε το ΔΝΤ\n• 06/05/2017, Το «ξεκόβει» ο Σόιμπλε: Χωρίς ΔΝΤ δεν ισχύει η συμφωνία\n• 04/03/2017/Λαγκάρντ: Διαφωνώ με τον Σόιμπλε. Η Ελλάδα χρειάζεται λιγότερο χρέος,\n• Συμμετοχή του ΔΝΤ μόνο με αναδιάρθρωση χρέους


Μητέρα γρονθοκόπησε διαιτητή επειδή διαφώνησε για σφύριγμα στον γιο της! - Basketworld.net\nΜητέρα γρονθοκόπησε διαιτητή επειδή διαφώνησε για σφύριγμα στον γιο της!\nBasketworld.net > News > ΠΑΡΑΣΚΗΝΙΑ > ΝΑΡΚΟΠΕΔΙΟ > Μητέρα γρονθοκόπησε διαιτητή επειδή διαφώνησε για σφύριγμα στον γιο της!\nΣυνέβη (και αυτό) σε νησί του Αιγαίου… Μητέρα, έξαλλη, επιτέθηκε σε διαιτητή και δεν έμεινε μόνο στα λόγια, αλλά του έδωσε και μπουνιά!\nΟ αγώνας μπάσκετ, όπου έλαβε χώρα το σκηνικό, στιγματίστηκε για τα καλά και ο ρέφερι θα πάρει το… αίμα του πίσω, καταγράφοντας όλα όσα συνέβησαν.\nΟι συνέπειες θα είναι αρκετά επώδυνες για την μάνα που δεν μπόρεσε να συγκρατήσει τα νεύρα της επειδή δεν της άρεσε το σφύριγμα του διαιτητή για τον γιο της και… ξέφυγε τελείως.


«Υπόθεση της Ελλάδας ενδεχόμενη παράταση του προγράμματος» - Newsbeast\n«Υπόθεση της Ελλάδας ενδεχόμενη παράταση του προγράμματος»\nΣτις πολιτικές εξελίξεις στη χώρα μας αναφέρθηκε ο εκπρόσωπος του Β. Σόιμπλε\nΥπόθεση της ελληνικής κυβέρνησης θα ήταν ενδεχόμενο αίτημα για παράταση του τρέχοντος προγράμματος στήριξης κατά δύο μήνες, διευκρίνισε ο εκπρόσωπος του γερμανικού υπουργείου Οικονομικών, Μάρτιν Γιέγκερ, απαντώντας σε ερώτηση εάν Βρυξέλλες και Βερολίνο εξετάζουν τέτοια περίπτωση. Από την πλευρά του Βερολίνου διευκρινίστηκε ακόμη, με αφορμή δημοσιεύματα που ήθελαν τον υφυπουργό Εργασίας Γιεργκ ‘Ασμουσεν να λειτουργεί ως σύνδεσμος της γερμανικής πλευράς με τον ΣΥΡΙΖΑ, ότι επίσημος συνομιλητής της γερμανικής κυβέρνησης είναι μόνον η ελληνική κυβέρνηση.\nΑπαντώντας σε ερωτήσεις σχετικά με πιθανές επαφές του κ. ‘Ασμουσεν με στελέχη του ΣΥΡΙΖΑ, ο κυβερνητικός εκπρόσωπος, Στέφεν Ζάιμπερτ, σημείωσε ότι δεν υπάρχει κάποια εντολή για τέτοιες επαφές και δεν υπάρχει κάποια αρμοδιότητα γι’ αυτό το θέμα η οποία να προέρχεται από το προηγούμενο αξίωμά του (ενν. στην ΕΚΤ). «Ο συνομιλητής της κυβέρνησης είναι, όπως ισχύει και για όλους τους Ευρωπαίους εταίρους μας, η κυβέρνηση της χώρας. Και με αυτήν οι επαφές είναι πολύ στενές» πρόσθεσε. Αντίστοιχα ο κ. Γιέγκερ διαβεβαίωσε ότι δεν υπάρχουν ανεπίσημες επαφές του υπουργείου Οικονομικών με τον ΣΥΡΙΖΑ.\nΕρωτηθείς εάν η καγκελάριος είναι ενήμερη για συνάντηση του κ. ‘Ασμουσεν με υψηλόβαθμα στελέχη του ΣΥΡΙΖΑ πριν από τα Χριστούγεννα, ο κ. Ζάιμπερτ σημείωσε ότι η κ. Μέρκελ είναι απολύτως ενήμερη για το συνολικό θέμα «Ελλάδα» και για τη συνεργασία με την Ελλάδα. «Κατά τα άλλα, ισχύει αυτό που είπα: ο συνομιλητής μας στην Ελλάδα είναι, όπως και σε άλλες χώρες, η κυβέρνηση. Επίσημη εντολή από τη γερμανική κυβέρνηση για τέτοιες συνομιλίες – εφόσον υπάρχουν, κάτι που δεν το γνωρίζω – δεν υπάρχει» πρόσθεσε.\nΑπό την πλευρά του γερμανικού υπουργείου Εργασίας, ο Ντομινίκ Ερεντράουτ επιβεβαίωσε ότι δεν υπάρχει κάποια εντολή για τον κ. ‘Ασμουσεν. «Και δεν είναι εντεταλμένος για τις επαφές με την Ελλάδα. Είναι υφυπουργός Εργασίας. Είναι σαφές ότι κατά το παρελθόν, ως υφυπουργός Οικονομικών και ως στέλεχος της ΕΚΤ είχε, στο πλαίσιο των αρμοδιοτήτων του, επαφές με την Ελλάδα και εάν αυτές οι επαφές συνεχίζονται, έχουν οπωσδήποτε ανεπίσημο χαρακτήρα. Αν υπάρχουν, δεν μπορώ να σας το πω. Μπορώ να σας ενημερώσω μόνο για τον ρόλο του υφυπουργού Εργασίας και σε αυτόν δεν υπάρχει κάποια επίσημη εντολή» δήλωσε, αλλά αρνήθηκε να διαψεύσει ή να επιβεβαιώσει τις πληροφορίες.


ΠΩΣ ΔΙΑΓΡΑΦΕΤΑΙ ΕΩΣ ΚΑΙ ΤΟ 79% ΤΗΣ ΕΠΙΣΤΡΕΠΤΕΑΣ ΠΡΟΚΑΤΑΒΟΛΗΣ | ΕΛΛΑΔΑ & ΧΡΥΣΟΣ- ΝΕΑ ΚΑΙ ΕΙΔΗΣΕΙΣ\nΟι επιχειρήσεις που έχουν πτώση τζίρου άνω του 70% θα πρέπει να επιστρέψουν το 25% του κρατικού δανείου. Ωστόσο, εφόσον πληρώσουν εφάπαξ θα επιστρέψουν το 21,25% του δανείου. Για παράδειγμα στην περίπτωση που κάποιος έλαβε 200.000 με πτώση τζίρου άνω του 70% θα επιστρέψει 50.000 ευρώ. Στην περίπτωση που πληρώσει εφάπαξ θα επιστρέψει 42.500 ευρώ. Δηλαδή θα επιστρέψει το 21,25% του κρατικού δανείου. Αυτό σημαίνει ότι μη επιστρεπτέο διαμορφώνεται στο 78,75% Βέβαια, έχει τη δυνατότητα να επιστρέψει τα 50.000 ευρώ σε 60 δόσεις με επιτόκιο 0,94.\nΟι επιχειρήσεις με πτώση τζίρου 30% έως 70% θα επιστρέψουν το 33% του κρατικού δανείου. Στην περίπτωση που επιχείρηση έλαβε 100.000 ευρώ θα επιστρέψει 33.000 ευρώ, ενώ εφόσον αποπληρώσει το δάνειο εφάπαξ το ποσό περιορίζεται στα 28.050 ευρώ. Δηλαδή, το μη επιστρεπτέο ποσό αυξάνεται στο 71,95%.\nΟλες οι υπόλοιπες επιχειρήσεις και για τους επτά κύκλους θα επιστρέψουν το 50% του κρατικού δανείου. Στην περίπτωση που επιχείρηση έλαβε 50.000 θα επιστρέψει 25.000 ευρώ. Εφόσον πληρώσει σε μία δόση θα δώσει στο ελληνικό δημόσιο 21.250 ευρώ. Δηλαδή, το μη επιστρεπτέο ποσό αυξάνεται στο 57,5%.\n[ΠΗΓΗ: https://www.capital.gr/, του Προκόπη Χατζηνικολάου, 19/9/2021]\n← ΚΥΡ. ΜΗΤΣΟΤΑΚΗΣ ΣΤΟ REUTERS: ΑΝ ΑΓΝΟΗΣΟΥΜΕ ΤΗΝ ΚΛΙΜΑΤΙΚΗ ΚΡΙΣΗ, ΤΟ ΚΟΣΤΟΣ ΘΑ ΕΙΝΑΙ ΑΝΥΠΟΛΟΓΙΣΤΟ ΟΑΕΔ: ΚΑΤΑ 8,57% ΜΕΙΩΘΗΚΑΝ ΟΙ ΑΝΕΡΓΟΙ ΤΟΝ ΑΥΓΟΥΣΤΟ →


PIRAEUS PLANET (Πειραικος Πλανητης): Θετικό το πρώτο δείγμα για τον Φελίπε Πάρντο\nΟ Μάρκο Σίλβα τον ξεκίνησε στο δεξί άκρο της επίθεσης στο 4-2-3-1 που παρατάχθηκε ο Θρύλος.\nΤο… τάνκ του Ολυμπιακού αναστάτωσε την αριστερή πλευρά της άμυνα της Φενέρ.\nΟ Πάρντο ήταν γρήγορος (σ.σ.: χαρακτηριστική είναι και η φάση της κίτρινης κάρτας που κερδίζει στο 13’ από τον Νάνι, όταν ο Πορτογάλος τον… έχασε και αναγκάστηκε να τον σταματήσει με τα χέρια), δυνατός στο ένας με έναν, μπουκαδόρος, ενώ χρησιμοποιούσε και τα δύο του πόδια με χαρακτηριστική άνεση.\nΣτα θετικά είναι και οι καλές μεταβιβάσεις που έχει ο Λατίνος μεσοεπιθετικός, δείχνοντας ότι βλέπει γήπεδο και τις κινήσεις των συμπαικτών του μέσα στον αγωνιστικό χώρο.\nΩστόσο, ο Κολομβιανός «χάθηκε» όταν ο Μάρκο Σίλβα αποφάσισε να τον αλλάξει πλευρά με τον Ντουρμάζ και να τον περάσει στα αριστερά.\nΕκεί αγωνίστηκε για περίπου 20 λεπτά και δεν κατάφερε να απειλήσει την άμυνα της Φενέρ. Βέβαια, υπήρχε και ο παράγοντας κούραση, διότι ο Πάρντο προ λίγων ημερών μπήκε στις προπονήσεις των «ερυθρόλευκων» και ακόμα έχει «βαριά» πόδια.\nΤο σίγουρο είναι ότι με το πέρασμα των ημερών και τις καθημερινές προπονήσεις ο Κολομβιανός άσος θα βρει τα «πατήματα» του και θα ξεδιπλώσει μέσα στο γήπεδο τις φοβερές φυσικές του ικανότητες…


Καθυστερεί του Μπαντή στον Άρη | Football League & Άρης | gazzetta.gr\nΠέμπτη, 21 Ιουλίου 2016 - 17:18\nΚαθυστερεί του Μπαντή στον Άρη\nΚαθυστερεί η μεταγραφή του Γιώργου Μπαντή στον Άρη, καθώς υπάρχει διαφωνία στον τρόπο καταβολής των χρημάτων. Διαφορά στο οικονομικό με Τάτο, ανανέωσε ο Παυλίδης.\nΑν και υπήρχε συμφωνία για διετές συμβόλαιο, ο Γιώργος Μπαντής δε βρέθηκε στα γραφεία της ΠΑΕ Άρης για τις υπογραφές, με τη μεταγραφή του να καθυστερεί. Ο λόγος είναι ότι οι δύο πλευρές δεν τα βρήκαν στον τρόπο καταβολής των χρημάτων, με αποτέλεσμα να... κολλήσει η περίπτωσή του και να μην έχουμε... deal. Αυτό θα γίνει, εφόσον οι δύο πλευρές έρθουν σε συμφωνία και σε αυτό το κομμάτι, ειδάλλως θα ακολουθήσουν χωριστούς δρόμους.\nΔιαφορά στο οικονομικό με Τάτο\nΑπό εκεί και πέρα, υπάρχει διαφορά στο οικονομικό με τον Ανδρέα Τάτο, με τον 27χρονο επιθετικό μέσο να μην έχει ανανεώσει το συμβόλαιό του. Έπειτα από συνάντηση που έγινε με τον παίκτη, οι «κίτρινοι» του κατέθεσαν πρόταση, αλλά δεν τη δέχτηκε, με αποτέλεσμα αυτή τη στιγμή να μένει χωρίς ομάδα για τη νέα αγωνιστική περίοδο.\nΑνανέωσε ο Παυλίδης\nΑπό τη μεριά του, o Μπάμπης Παυλίδης ανανέωσε το συμβόλαιό του για δύο ακόμη χρόνια, όπως ανακοίνωσε η ΠΑΕ την Πέμπτη (21/7).\nΟ 25χρονος μέσος βρέθηκε σήμερα στα γραφεία και, μετά τη συνάντηση που είχε με τον Σίμο Ορφανίδη, οριστικοποιήθηκε η παραμονή του στην ομάδα μας. Ο Μπάμπης Παυλίδης υπέγραψε διετές συμβόλαιο συνεργασίας.\nΜετά την υπογραφή του νέου του συμβολαίου, μίλησε για τους φετινούς του στόχους και ευχήθηκε όλοι μαζί να οδηγήσουν τον Άρη στη Σούπερ Λίγκα. «Ευχαριστώ τους ανθρώπους του Άρη που με εμπιστεύτηκαν για μια ακόμη χρονιά. Ελπίζω φέτος να έχω την τύχη που δεν είχα την προηγούμενη σεζόν και εύχομαι όλοι μαζί να οδηγήσουμε την ομάδα στη Σούπερ Λιγκ».


Εμφάνιση αναρτήσεων με ετικέτα Συκιές. Εμφάνιση όλων των αναρτήσεων\nΠηγαίνοντας για τα Μάρμαρα, είδαμε με τα μάτια μας το ολοκαίνουργιο γεφύρι στην Αετό με τις ανάλογες παρεμβάσεις στους παρακείμενους δρόμους που διευκολύνουν την ζωή κατοίκων και οδηγών.\nΒλέπουμε και το όνομα Δήμος Καρύστου , επομένως ξέρουμε το ποιος το έφτιαξε να μην μπερδευόμαστε στην εκλογές για το ποιανού γυναίκα είναι το παιδί..το γεφύρι ήθελα να πω.\nΤώρα είναι μπαλωμένο με λίγο τσιμένο στην όχθη\nΠου λες αναγνώστα παιδί μου στην από κάτω φωτογραφία, βλέπουμε ένα άλλο ρέμα στον κάμπο Καρύστου αυτή την φορά, και θα έλεγε κανείς του εκτός του ότι εδώ έχουμε και ένα καλώδιο υψηλής που δεν λέει να καλυφθεί σωστά, δεν θα υπήρχαν άλλες διαφορές.\nΗ μεγάλη διαφορά είναι το ότι το από πάνω είναι εκεί που είναι , ενώ το από κάτω έχει την ατυχία να βρίσκεται στον κάμπο που βλέπουμε με το κιάλι όλα τα ωραία που διαβάζουμε να γίνονται στην ανατολική πλευρά.\nΣύμφωνα με τα χαρτιά και τους νόμους τα ρέματα ανήκουν στην Περιφέρεια, αλλά αν και προσπαθούμε να επικοινωνήσουμε πάνω από χρόνο, καταλαβαίνουμε ότι δεν τους βρίσκονται τα χρειαζούμενα να κάνουν το καθήκον τους. Το σωστό και το πρέπον βεβαίως βεβαίως.\nΓια την ιστορία να πούμε ότι στο συγκεκριμένο ρέμα υπάρχει πρόβλημα με τη μη σωστή κάλυψη καλωδίου υψηλής τάσης 20000 βολτ .\nΜετά από έντονη βροχόπτωση τον προηγούμενο χειμώνα, 2018-2019, παρασύρθηκαν τα χώματα της όχθης και υπήρξαν και φθορές στον δρόμο.\nΑυτό που πρέπει να γίνει, είναι ο ΔΕΔΗΕ να ασφαλίσει το καλώδιο, η περιφέρεια να εγκρίνει κονδύλι και ο δήμος να αναλάβει την σωστή στήριξη της όχθης και του δρόμου.\nΤο θέμα είναι το ποιος θα αναλάβει να συντονίσει τους 3 μιας και κανείς δεν θέλει να αναλάβει την πρωτοβουλία του έργου.\nΓια κάποιον ακατανόητο λόγο χάθηκε η ανάρτηση και την ξαναγράφω, για όσους ίσως ξαναπέρασαν από εδώ.\nΜε μεγάλη χαρά σήμερα το πρωί είδα τα μηχανήματα της τεχνικής υπηρεσίας να καθαρίζουν επιτέλους τον δρόμο μας.\nΌπως καταλαβαίνετε, στην εξοχή αν δεν φροντίσεις τον δρόμο έστω και λίγο, θα γίνει ένα με την υπόλοιπη εξοχή και αν το καθυστερήσεις πάρα πολύ, θα νομίζεις ότι κάνεις επέμβαση σε παρθένα φύση.\nΚάπου ανάμεσα μας βρήκε η σημερινή επέμβαση που την περιμέναμε χρόνια και καιρούς.\nΜας είχαν υποσχεθεί άσφαλτο αλλά 2 δημαρχίες μετά πρέπει να είμαστε ευχαριστημένοι που τουλάχιστον καθαρίστηκε και άνοιξε αρκετά για να χωρέσει την όλο και αυξανόμενη κίνηση και τα οχήματα που διασταυρώνονται.\nΌπως σας είπα, μας είχαν υποσχεθεί άσφαλτο και όχι ένας και δυο.\nΜάλιστα ήταν σίγουρο, ήταν κλεισμένο και το μόνο πρόβλημα ήταν από που θα κυκλοφορούν οι κάτοικοι μέχρι να τελειώσει το έργο.\n¨Βρε φτιάχτο εσύ και εμείς θα πάμε με τα πόδια! Δεν θα πάμε πουθενά!" τους λέγαμε και εμείς.\nΑλλά μπααα.Για να δούμε λοιπόν θα ζήσουμε να το δούμε τον δρόμο που έστρωσε με τσιμέντο ο Χατζηνικολής να τον κάνει άσφαλτο κάποιος άλλος δήμαρχος?\nΜετά τόσα χρόνια είναι και αυτό στα κακά του χάλια..λογικό.\nΜάζεψαν και τα διάφορα από κτήματα δίπλα στο ρέμα, δεν μπορώ να πω..Πολύ καθαρές δουλειές κάνουν τα συνεργεία και τα ευχαριστούμε πάρα πολύ.\nΚαι του χρόνου με το καλό, όχι πάλι μετά 10ετία.\nΒρήκαμε το φως μας στις εξωτικές Συκιές στον Κάμπο!\nΑναγνώστες σήμερα της Αγίας Πελαγίας, μεγάλη η χάρη της, ολοκληρώθηκε ο δημοτικός φωτισμός του οικισμού μας.\nΜετά από τις προαναφερόμενες επισκέψεις σε όλες τις αρμόδιες υπηρεσίες σε ΔΕΗ και Δήμο, και σε επικοινωνία απ ευθείας με τον υπεύθυνο ηλεκτρολόγο, κ.Γιώργο Κουκουράκη, το project ολοκληρώθηκε και καμαρώνουμε τις λάμπες επιτέλους να δίνουν φως!! Ο κ.Γιώργος μου έδειξε και το καλώδιο που είχε σκάσει και έπρεπε να το κόψουν και να το διορθώσουν. Αυτά τα συγκεκριμένα καλώδια είναι που προκαλούν και στις σπίθες και τις φωτιές.\nΜερικοί μπορεί να νομίζετε ότι δεν χρειάζεται φωτισμός σε εξοχικούς οικισμούς και η χαρά που περιγράφω για τον φωτισμό, είναι υπερβολή.\nΑλλά δεν είναι καθόλου έτσι. Ίσα ίσα, στην εξοχή όταν δεν κυκλοφορείς μόνο από ήλιο σε ήλιο, ο φωτισμός είναι απαραίτητος .\nΠάει και αυτό λοιπόν και τώρα αρχίζουμε πάλι τις κρούσεις για να διορθωθεί τουλάχιστον αν δεν μπορεί να στρωθεί άλλος, η δρόμος μας.\nστις Απριλίου 09, 2019 1 σχόλιο:


Αποσύρεται το χαρτονόμισμα των 200 ευρώ από τη Βρετανία - Χρησιμοποιείται από εγκληματίες\nΟ λόγος είναι απλός. Λόγω του μικρότερου όγκου και βάρους που επιτυχγάνεται με τη χρήση 200άρικων και 500άρικων, είναι πιο εύκολο να κρυφτεί το «μαύρο» χρήμα.\nΓια παράδειγμα 1 εκατ. λίρες αντιστοιχεί σε 20.000 ξεχωριστά χαρτονομίσματα των 50 λιρών, που ζυγίζουν 50 κιλά. Αλλά με τη χρήση χαρτονομισμάτων των 500 ευρώ δεν χρειάζονται περισσότερα από 2.300 «κομμάτια», που ζυγίζουν 2 κιλά.\nΕξάλλου, 25.000 ευρώ μπορούν να κρυφτούν μέσα σε ένα πακέτο τσιγάρων αν χρησιμοποιηθεί το μεγαλύτερης αξίας χαρτονόμισμα, ενώ έχουν εντοπιστεί άνθρωποι που κατάπιαν έως και 150.000 ευρώ για να ξεφύγουν από τον έλεγχο της αστυνομίας!


Τραμπ: Αυτή είναι η «ανακάλυψη» για τον κορονοϊό - Δεξιός\nΤραμπ: Αυτή είναι η «ανακάλυψη» για τον κορονοϊό\nΠληροφορίες για τα όσα σκοπεύει να ανακοινώσει ο Ντόναλντ Τραμπ στην συνέντευξη Τύπου με θέμα τον κορονοϊό, δίνει η εφημερίδα κορονοϊό.\nΈτσι, ο πρόεδρος των ΗΠΑ Ντόναλντ Τραμπ θα ανακοινώσει απόψε την κατεπείγουσα έγκριση της χρήσης πλάσματος από ασθενείς που μολύνθηκαν από τον κορονοϊό και έχουν αναρρώσει από την ασθένεια Covid-19 που προκαλεί.\nΗ θεραπεία με πλάσμα ασθενών Covid-19, είναι γνωστή και διαδεδομένη ανά τον κόσμο, ενώ έχει ήδη χορηγηθεί σε περισσότερους από 70.000 ανθρώπους, σύμφωνα με την εφημερίδα Washington Post που επικαλείται πηγές οι οποίες έχουν γνώση της απόφασης αυτής.\nΗ μεγάλη «ανακάλυψη» που υπόσχεται ο Τραμπ για τον κορονοϊό\nΗ ανακοίνωση θα γίνει σε συνέντευξη Τύπου που πρόκειται να παραχωρήσει αργότερα σήμερα ο Ρεπουμπλικάνος πρόεδρος, Ντόναλντ Τραμπ.\nΜια δημόσια τοποθέτηση που θα φέρει μια σημαντική «ανακάλυψη» στο μέτωπο της θεραπείας του κορονοϊού, σύμφωνα με το Tweet του Λευκού Οίκου.\nΝωρίτερα, δημοσίευμα των FT υποστήριζε πως ο Ντόναλντ Τραμπ επιθυμεί να δώσει έγκριση στο πειραματικό εμβόλιο ενάντια στον κορονοϊό, το οποίο και ερευνά το Πανεπιστήμιο της Οξφόρδης, πριν τις προεδρικές εκλογές στις ΗΠΑ, στις 3 Νοεμβρίου.\nΠροηγούμενο άρθροΚορονοϊός – Γαλλία: Ρεκόρ μολύνσεων – 4.897 νέα κρούσματα\nΕπόμενο άρθροΛευκορωσία: Πάνω από τους διαδηλωτές πέταξε ο Λουκασένκο με Καλάσνικοφ (Video – pics)


ΑΕΡΟΣΤΑΤΟ: ΑΛΛΟ RIO ΚΙ ΑΛΛΟ ΚΡΥΟ\nΑναρτήθηκε από aerostatik στις 6:56 μ.μ.\nΕίναι σίγουρα στο πρόγραμμα...\nκάποτε να πάω....\n(το βιδεον είναι πορνόν...και δεν μπορώ να το δω.. από το μπουρδέλο που εργάζομαι...Επιφυλάσσομαι όμως...)\nΤρίτη, Μαρτίου 03, 2009 11:52:00 π.μ.\nΧαχαχαχαχαχαχαχα τι ώρα είναι η Πετρούλα???? (για να ξεκαυλώσουμε...)\nΤρίτη, Μαρτίου 03, 2009 6:45:00 μ.μ.\nΚαι οι βωμολοχίες όταν είναι έξυπνες, δεν είναι κακές πάντως...\nΤρίτη, Μαρτίου 03, 2009 6:52:00 μ.μ.\nμπήκα να δω ποιος είναι αυτός που μου τα 'χωσε. και έπεσα και στο βίντεο χωσίματος.\nνα χαρακτηριστώ: βασίλης\nΤρίτη, Μαρτίου 03, 2009 8:03:00 μ.μ.\nμοναδική μου αναγνώστρια...\nΠαρασκευή, Μαρτίου 06, 2009 11:28:00 μ.μ.\nαπο που ξεφύτρωσες εσύ ?\nΠαρασκευή, Μαρτίου 06, 2009 11:30:00 μ.μ.\nχαίρομαι να μου τα χώνουν άνθρωποι σαν εσένα Βασίλη...\nΠαρασκευή, Μαρτίου 06, 2009 11:32:00 μ.μ.\nΤι να πούμε και εμείς στην Ξάνθη,βαρεθήκαμε να βλε΄πουμε κονσερβοποιημένα καναρίνια με νάυλον περιτύλιγμα.\nΑλλά τώρα που το σκέφτομαι..χμ και ο καιρός να ήταν όπως στο Ρίο,τους βραζιλιάνικους κώλους που θα τους βρούμε?\nΣάββατο, Μαρτίου 21, 2009 8:10:00 μ.μ.\nχαιρετίσματα στην Ξάνθη...\nΔευτέρα, Μαρτίου 23, 2009 10:14:00 μ.μ.


Ξεκίνησε ο Ορφέας Ριζαρίου! (φωτο) | Karatzova.com\nHome / Αθλητικά / ΔΗΜ.ΕΔΕΣΣΑΣ / ΕΠΣ Πέλλας / Ποδόσφαιρο / Ξεκίνησε ο Ορφέας Ριζαρίου! (φωτο)\nΞεκίνησε ο Ορφέας Ριζαρίου! (φωτο)\nΤην προετοιμασία ενόψει της νέας ποδοσφαιρικής σεζόν ξεκίνησε η ομάδα του Ορφέα Ριζαρίου τη Δευτέρα 8 Αυγούστου.\nΜε ολοκαίνουριο τεχνικό στην ηγεσία τον Βάϊο Στεργιόπουλο που όπως όλα δείχνουν σιγά σιγά εδραιώνεται στα προπονητικά δρώμενα της περιοχής, αφού είχε αρκετές προτάσεις από ομάδες.\nΤο ρόστερ της ομάδος δεν έχει ολοκληρωθεί ακόμη, κάτι το οποίο αναμένεται μέχρι τις 18/8. Στο ήδη υπάρχων ρόστερ έχουν προστεθεί μέχρι στιγμής 4 παίκτες.\nΟ 20χρ.μεσοεπιθετικός Σιόγκας Χρήστος από τον Άρη Νησίου, ο 20χρονος Αλεξιάδης Ιωσήφ από την Φλαμουριά στην θέση του στόπερ, ο μέσος Γιάννης Χρυσάφης που επέστρεψε στη βάση του και ο νεαρός 17χρ. αμυντικός Υψηλάντης Χρήστος που αναδείχθηκε από την Ακαδημία του Ριζαρίου.\nΟ αγωνιστικός χώρος βρίσκεται σε άριστη κατάσταση, αφού το επιμελείται προσωπικά ο φροντιστής Μάκης Μαυρίδης σε καθημερινή βάση με αποτέλεσμα ο αγωνιστικός χώρος αν είναι αξιοζήλευτος και να αποτελεί στολίδι και σίγουρα κορυφαίο του Νομού.\nΚοντά στην ομάδα βρίσκεται συνεχώς ο δραστήριος πρόεδρος Βασίλης Ποζαρλής πλαισιωμένος από μια ομάδα ανθρώπων που αγαπούν την ομάδα του χωριού τους και κάνουν το καλύτερο δυνατόν για την ανάδειξη της.


Το Cavalier King Charles Adult περιέχει θρεπτικά συστατικά που βοηθούν στην υποστήριξη της καλής καρδιακής λειτουργίας: προσαρμοσμένη περιεκτικότητα σε ανόργανα συστατικά, EPA & DHA, ταυρίνη, L-καρνιτίνη και αντιοξειδωτικά.\nΗ φόρμουλα περιέχει θρεπτικά συστατικά που βοηθούν στην υποστήριξη ενός υγιούς δέρματος και τριχώματος. Εμπλουτισμένο με EPA-DHA και έλαιο μποράτζης.\nΚροκέτες σχεδιασμένες αποκλειστικά για να διευκολύνει τον Cavalier King Charles Spaniel να τις πιάσει και να τον ενθαρρύνει να μασήσει.\nΕπειδή κάθε φυλή έχει διαφορετικές ανάγκες, είναι σημαντικό να διασφαλίσετε ότι η διατροφή του σκύλου σας περιέχει θρεπτικές ουσίες που θα υποστηρίξουν τη βέλτιστη υγεία. Κατάλληλη για σκύλους άνω των 10 μηνών, η ROYAL CANIN® Cavalier King Charles Spaniel Adult είναι ειδικά σχεδιασμένη με όλες τις διατροφικές ανάγκες του ενήλικου σκύλου σας κατά νου. Η ROYAL CANIN® Cavalier King Charles Adult περιέχει θρεπτικές ουσίες που βοηθούν στην υποστήριξη της υγιούς καρδιακής λειτουργίας - όπως προσαρμοσμένη περιεκτικότητα σε ανόργανα συστατικά, EPA & DHA, ταυρίνη, L-καρνιτίνη και αντιοξειδωτικά. Η ROYAL CANIN® Cavalier King Charles Adult έχει σχεδιαστεί ειδικά με ακριβή επίπεδα θρεπτικών ουσιών για να βοηθήσει τον σκύλο σας να διατηρήσει το βέλτιστο βάρος. Κάτω από το μακρύ, μαλακό και μεταξένιο τρίχωμα βρίσκεται ένα δέρμα που είναι ευαίσθητο, πράγμα που σημαίνει ότι πρέπει να φροντιστεί επαρκώς. Αυτός είναι ο λόγος για τον οποίο η ROYAL CANIN® Cavalier King Charles Adult παρέχει θρεπτικές ουσίες που είναι προσαρμοσμένες για να βοηθήσουν στην υποστήριξη ενός υγιούς δέρματος και τριχώματος. Η ROYAL CANIN® Cavalier King Charles Adult διαθέτει κροκέτες που έχουν σχεδιαστεί αποκλειστικά για να διευκολύνουν το Cavalier King Charles Spaniel να πάρει το φαγητό του και να το μασήσει αποτελεσματικά.\nΠλήρης τροφή για ενήλικους σκύλους φυλής Cavalier King Charles Spaniel - Πάνω απο 10 μηνών.\nΣύνθεση: ρύζι, φυτικό πρωτεϊνικό προϊόν απομόνωσης *, αφυδατωμένη πρωτεΐνη πουλερικών, καλαμπόκι, ζωικά λίπη, υδρολυμένες ζωικές πρωτεΐνες, πολτός τεύτλων, φυτικές ίνες, ανόργανα άλατα, ιχθυέλαιο, έλαιο σόγιας, αφυδατωμένη ντομάτα, φρουκτο-ολιγοσακχαρίτες, ολιγοσακχαρίτες), έλαιο μποράτζας (0,1%), εκχύλισμα μαργάρου (πηγή λουτεΐνης), υδρολυμένα καρκινοειδή (πηγή γλυκοζαμίνης), υδρολυμένο χόνδρο (πηγή χονδροϊτίνης).\nΠρόσθετες ύλες: Διατροφικά πρόσθετα: Βιταμίνη Α: 30000 IU, Βιταμίνη D3: 800 IU, Ε1 (Σίδηρος): 48 mg, Ε2 (Ιώδιο): 4.8 mg, Ε4 (Χαλκός): 15 mg, ): 145 mg, Ε8 (Σελήνιο): 0,1 mg, L-καρνιτίνη: 400 mg - Τεχνολογικές πρόσθετες ουσίες: Κλινοπτιλόλιθος ιζηματογενούς προέλευσης: 10 g - Αισθητικά πρόσθετα: εκχύλισμα τσαγιού (πηγή πολυφαινολών): 150 mg - Συντηρητικά.\nΑναλυτικά συστατικά: Πρωτεΐνη: 27,0% - Περιεκτικότητα σε λιπαρά: 14,0% - Ακατέργαστη τέφρα: 5,8% - Ακατέργαστες ίνες: 2,8% - Ανά kg: EPA / DHA: 4 g - Ταυρίνη: 1,8 g.


Δώστε τις φωτογραφίες της στο λαό | ΠΟΛΙΤΙΚΗ | antinews.gr\nΌπως ανακοινώθηκε, σε διαθεσιμότητα τέθηκε για ιδιαίτερα αναξιοπρεπή συμπεριφορά γυναίκα αστυνόμος Β’, η οποία υπηρετεί σε υπηρεσία της Γενικής Αστυνομικής Διεύθυνσης Αττικής. Παράλληλα, με την ίδια απόφαση του αρχηγείου της ΕΛ.ΑΣ. διατάχθηκε Ένορκη Διοικητική Εξέταση σε βάρος της. Ειδικότερα, όπως διευκρινίζεται στη σχετική ανακοίνωση, στο πλαίσιο έρευνας από τη Διεύθυνση Εσωτερικών Υποθέσεων σε συνεργασία με τη Δίωξη Ηλεκτρονικού Εγκλήματος της Διεύθυνσης Ασφάλειας Αττικής, εντοπίστηκε η εν λόγω αστυνομικός σε ιστότοπο κοινωνικής δικτύωσης (στο διαδίκτυο), να διατηρεί προσωπικό λογαριασμό (με ψευδώνυμο και ελεύθερη πρόσβαση) με φωτογραφίες της, που την απεικονίζουν σε στάσεις, με ιδιαίτερα αναξιοπρεπή και ανάξια συμπεριφορά για την ιδιότητά της.Καλά, τι σεμνοτυφίες είναι αυτές; Καλά έκανε η κοπέλα. Πήξαμε απο φωτογραφίες αστυνομικών να δέρνουν, ή να τους δέρνουν (συνηθέστερο τελευταία). Γι αυτό και η κατηγορούμενη αστυνομικός αποφάσισε να βελτιώσει την εικόνα της αστυνομίας. ΔΙΑΒΑΣΤΕ ΑΚΟΜΑ\nτώρα μας τσιγκλίζεις... Το όνομα του ιστότοπου;\nΕιναι λαικη απαιτηση να δωθει ο ιστοτοπος στον Λαο.\nΔεν πειράζει. Μπορεί να πάρει θέση σε υπουργείο όμως. Τόσες είχαν φωτογραφίες με "αναξιοπρεπή και αναιδή συμπεριφορά" και τις βλέπετε να κατέχουν υψηλές δημόσιες θέσεις.\nΕάν είναι καλλίπυγος γιατί οχι ? Ποία η επίπτωσις εις τα αστυνομικά της καθήκοντα ?Μόνη ενστασις, "να αξίζει τον κόπο" ! Αλλά θα πρέπει να γίνει δημοσία διαβούλευσις, αρα σωστά ζητείται παραπάνω το ονομα του ιστοτόπου !\nπαρακαλούνται οι γνωρίζοντες όπως μας χορηγήσουν σχετικούς υπότιτλους άμεσα\nΠαρακαλώ πολυ τον αστυνομικό μας συντακτη να μην λουφάρει πίνοντας καφε στο Κολωνάκι και να παρέμβει πάραυτα\nΣτο υπουργείο ΠΡΟ.ΠΟ.δεν χρειάζονται άλλη σύμβουλο;\n...στο πλαίσιο έρευνας από τη Διεύθυνση Εσωτερικών Υποθέσεων σε συνεργασία με τη Δίωξη Ηλεκτρονικού Εγκλήματος της Διεύθυνσης Ασφάλειας Αττικής, εντοπίστηκε η εν λόγω αστυνομικός σε ιστότοπο κοινωνικής δικτύωσης....Λογικό.Σε μια χώρα με μηδενική εγκληματικότητα όπως η δική μας όλες οι υπηρεσίες δεν έχουν τίποτα σοβαρότερο να ασχοληθούν και ασχολούνται με την σελίδα της κοπέλας.Προχτές μέτρησαν τα τασάκια στο καφενείο και τον έγραψαν επειδή ήταν περισσότερα από τα προβλεπόμενα.Έξω ο δρόμος ήταν γεμάτος λαθρομετανάστες.Ο καφετζής σκέφτεται σοβαρά να κλείσει το καφενείο για να μην ξανά απασχοληθούν μαζί του.Τωρα για το τι έβαλε η κοπέλα στη σελίδα της. Μπράβο της. Δικαίωμα της.Σελίδα της είναι και ότι γουστάρει την κάνει.\nΦίλοι μου ξεχάστε αυτά που ξέρατε...Τώρα θα 'εχουμε : Αστυνόμευση "νέου τύπου" και τέρμα στους "ψευτοτσαμπουκάδες"...http://exomatiakaivlepo.blogspot.com/2010/01/blog-post_7129.html\nΝα υποθέσω οτι μετά την Angelina - Lara Croft η εν λόγω εφωτογραφήθη ως Demi Moore - SEAL Commando ?\nΜιχΜιχ @ F\n"διατάχθηκε έρευνα που ανατέθηκε στη Διεύθυνση Εσωτερικών Υποθέσεων και το Τμήμα Δίωξης Ηλεκτρονικού Εγκλήματος της Ασφάλειας Αττικής, οι οποίοι κατάφεραν να εντοπίσουν το ηλεκτρονικό ίχνος που αντιστοιχούσε στη σελίδα και να την ταυτοποιήσουν"Συγγνώμη, αλλά κάτι δεν πάει καλά με την ιστορία. Για ποιον λόγο έγινε άρση απορρήτου; http://dikigoria.blogspot.com/2008/07/blog-post_9420.htmlΤα κακουργήματα του Ποινικού Κώδικα για τα οποία είναι επιτρεπτή η άρση του απορρήτου ειναι συγκεκριμένα:ΕΣΧΑΤΗ ΠΡΟΔΟΣΙΑΒΑΣΑΝΙΣΤΗΡΙΑΠΡΟΔΟΣΙΑ ΤΗΣ ΧΩΡΑΣΕΓΚΛΗΜΑΤΑ ΚΑΤΑ ΠΟΛΙΤΙΚΩΝ ΣΩΜΑΤΩΝ ΚΑΙ ΤΗΣ ΚΥΒΕΡΝΗΣΗΣΠΡΟΣΒΟΛΗ ΚΑΤΑ ΤΟΥ ΠΡΟΕΔΡΟΥ ΤΗΣ ΔΗΜΟΚΡΑΤΙΑΣΤΡΟΜΟΚΡΑΤΙΚΕΣ ΠΡΑΞΕΙΣΕΓΚΛΗΜΑΤΑ ΣΧΕΤΙΚΑ ΜΕ ΤΟ ΝΟΜΙΣΜΑΔΩΡΟΔΟΚΙΑΕΜΠΡΗΣΜΟΣ, ΕΚΡΗΞΗ, ΕΚΡΗΚΤΙΚΕΣ ΥΛΕΣΕΓΚΛΗΜΑΤΑ ΚΑΤΑ ΤΗΣ ΑΣΦΑΛΕΙΑΣ ΤΩΝ ΣΥΓΚΟΙΝΩΝΙΩΝΑΝΘΡΩΠΟΚΤΟΝΙΑ ΜΕ ΠΡΟΘΕΣΗΑΡΠΑΓΗΚΑΤΑΧΡΗΣΗ ΑΝΗΛΙΚΩΝ ΣΕ ΑΣΕΛΓΕΙΑΔΙΕΥΚΟΛΥΝΣΗ ΑΚΟΛΑΣΙΑΣ ΑΛΛΩΝΠΟΡΝΟΓΡΑΦΙΑ ΑΝΗΛΙΚΩΝΔΙΑΚΕΚΡΙΜΕΝΕΣ ΠΕΡΙΠΤΩΣΕΙΣ ΚΛΟΠΗΣΛΗΣΤΕΙΑΕΚΒΙΑΣΗ\nΣυγγνώμη, ωστόσο βλέπω υποκρισία. Αν ήταν σερβιτόρα, η ταξιτζού, δεν θα πείραζε. Αν κάνει show με μαστίγια, σαύρες, φίδια. αν δεν παρανομεί, εμένα δεν με ενοχλεί. Αν δεν παρανομεί, να βγει οδηγία τι είναι συμβατό με την ιδιότητά της να ξέρουν οι επόμενες.\nΤο ότι η ειδική σύμβουλος του Υπ. ΠροΠο Αφροδίτη Γκιουλμπαξέ (ή κάπως έτσι τέλος πάντων)έχει δημοσιευμένες πρόστυχες (και καλά καλλιτεχνικές) φωτό σε περιοδικά δεν τους πείραξε; Η επιδειξίας αστυνομικίνα με τα εξτρίμ διαδικτυακά γούστα τους πείραξε;\nΑπο βδομάδα θα κυκλοφορήσει το ημερολόγιο για το 2010 με τις ωραίες και σέξυ κυρίες του ΠΑΣΟΚ !!!\nΝαι, μας έγινε και υπερασπιστής των παρθένων κορασίδων και διατηρητής της τάξεως και της ηθικής ο ΠΡΟΠΟτζής υπουργάρας!\nΕδώ υπουργίνες και σύμβουλοι του ασθενούς φύλλου τα έχουν πετάξει κατά καιρούς\nΜήπως ο υπουργός είναι σεξιστής?\nΤελικά,τη γλυτώσαμε.Η Αθήνα δεν έγινε Καμπούλ,έγινε Ταιλάνδη.Και μετά μου διαμαρτύρεσθε παληοαχάριστοι.\nΑυτά έγιναν με εντολή του υπουργού κ.ΠΡΟΠΟ ή δεν ξέρει τίποτα;σιγά τι έκανε η κοπέλα,έδειξε λίγα κάλη που της χάρησε ο κάλος θεούλης.Οι άλλοι που ξεβρακώθηκαν στο ΝΤΑΒΟΣ ούτε κουβέντα\nΥποκρισία: Όταν την ξεβρακώνουν την ΕΛΑΣ με αποδράσεις από τα τμήματα, με επιθέσεις και με αρπαγή οπλισμού δεν τρέχει τίποτα. Όταν ξεβρακώνεται από μόνη της δημιουργείται μείζον θέμα! Τσουτσούρωσα!Τελικά βρήκε κανείς την ιστοσελίδα;\nΌσοι δημόσιοι υπάλληλοι διατηρούν προσωπικές ιστοσελίδες με αναξιοπρεπείς αναρτήσεις, όχι μόνον προσωπικές φωτογραφίες, αλλά και επώνυμες χυδαιολογίες, δεν έχουν καμμία θέση στο Δημόσιο, με την ίδια λογική που δεν προσλήφθηκε στο υπουργείο ως γενικός γραμματέας κάποιος διότι επωνύμως εκφραζόταν απρεπώς για το κόμμα που κέρδισε τις εκλογές. Αυτό είναι το κράτος μας, το κράτος είμαστε εμείς και όποιος δεν το σέβεται, δεν σέβεται εμάς. Να τους περιθάλψει ο ιδιωτικός τομέας. ή να βολευθούν στην ανωνυμία και χωρίς σέξυ πόζες.\nΣΕ τί διαφέρει ο Δημόσιος από τον ιδιωτικό τομέα όσον αφορά τις αναξιοπρεπείς προτιμήσεις του καθενός; Το βίτσιο είναι χούι. Πρώτα βγαίνει η ψυχή... Και στο "εμείς" του κράτους εμπεριέχονται να ξέρεις και οι δημόσιοι υπάλληλοι. Όχι μόνο οι αυταπασχολούμενοι που τα χώνουν σε Νομάρχες και δεν τους κλείνουν τα μαγαζάκια όταν τους συλλαμβάνουν ...κλέπτοντες οπώρες\nακριβώς! και ο Δημόσιος Υπάλληλος οφείλει και να εμπνέει σεβασμό και να μην ρεντικολιάζει με τα χούγια του την υπηρεσία του, διότι μέσω αυτού και σέβεσαι το κράτος και σε σέβεται το κράτος! γιά να ξαναγυρίσουμε λιγάκι σε κάτι αξίες που ισοπεδώθηκαν μετά το 81, γιά να τις ξαναθυμόμαστε σιγά σιγά....!!\nΆs την περιθάλψει ο προπό .Γιά να γίνει το σκορ 1-1 αφού ο βούγιαs περιθάλπει υην Άφρο.\nΑκριβοί στα πίτουρα... Έχει Δ.Υ. που συνελήφθησαν επίσημα κλέπτοντες, και όμως προήχθησαν σε θέσεις ευθύνης λόγω κομματικών εξαρτήσεων και γλυψιμάτων... αλλά τώρα τους φταίει η αστυφύλαξ Μπόμπα; Που πρόσφερε απλώς λίγη οπτική χαρά; Φαρισαϊσμός!\nΝα αρθεί πάραυτα η θέσις εις διαθεσιμότητα της τολμηράς φρουρού της Τάξεως ! Επιπλέον ηργάζετο εις gothic style ευαγές ιδρυμα και ουχί εις χυδαίο μαγαζί με σκυλάδικα. Ητο αμεμπτος εις τα αμιγώς αστυνομικά της καθήκοντα ? Αυτό ενδιαφέρει !\nΟταν το κρατος γινετε αναξιοπιστο τοτε ο πολιτης γινετε παρανομος. Οταν δεν υπαρχει παρανομια, το κρατος γινετε αυθαιρετο. Η γυναικα πρεπει να συνεχισει κανονικα την εργασια της. Δεν απαγορευτε σε κανεναν να χρησιμοποιει οποιο site κοινωνικης δυκτιοσης θελει. Αλλοιως καταχρατε την εξουσια του και λογοκρινει τους πολιτες του. Σημερα αστυνομος, αυριο εφοριακος, μεθαυριο αγροτης, παραμεθαυριο ο καθε δημοσιος υπαλληλος θα πρεπει να ειναι γραμμενος στην σελιδα υποστηριξης του ΠΑΣΟΚ.\nδηλαδή εσύ τώρα που την είδες στην φωτογραφία και πας μεθαύριο στο αστυνομικό τμήμα δί΄ υπόθεσήν σου και σ΄ εξυπηρετήσει, θα την αντιμετωπίσεις ως αξιοσέβαστο Δημόσιο Υπάλληλο. και αν γράψεις ναι, με έπεισες!\nΣυγγνώμη, τέθηκε σε διαθεσιμότητα η αστυνομικός, η οποία τέλος πάντων δε δήλωνε και την ιδιότητά της οπότε δε θίχτηκε το σώμα, όταν υπάρχει ειδική σύμβουλος δίπλα στον υφυπουργό Προστασίας του Πολίτη με τις καταπληκτικές στάσεις που θαυμάσαμε προ μηνών; Α, εκείνο όμως ήταν τέχνη!!! Ουαί υμίν...\nΣυμφωνώ με τους προλαλήσαντας. Μωραίνει Κύριος ους βούλεται ....\nΤο πρωί αξιωματικός της Ασφάλειας, το βράδυ χορεύτρια σε σαδομαζοχιστικά πάρτι. Είναι η διπλή ζωή μιας αστυνόμου που υπηρετεί ως προϊσταμένη σε υπηρεσία της ΕΛ.ΑΣ. και έχει ως κρυφό ταλέντο να μεταμορφώνεται σε άγριο θηλυκό, να ανεβαίνει στις μπάρες περίεργων κλαμπ της Αθήνας και να δίνει το δικό της εκκεντρικό σόου. Ντυμένη με ολόσωμες βινίλ στολές, ζαρτιέρες και μαστίγια, χορεύει προκλητικά και επιδίδεται σε λεσβιακές περιπτύξεις.Κι όμως, η ξανθιά «αγριόγατα» καταφέρνει εδώ και χρόνια να κρατά κρυφή τη διπλή αμαρτωλή ζωή της. Ελάχιστοι από τους συναδέλφους της γνωρίζουν πως η αυστηρή και τυπική αστυνόμος μόλις πέσει το σκοτάδι αλλάζει χαρακτήρα και εμφάνιση. Πετά τη στολή και το πηλήκιο με το εθνόσημο και φορά ζαρτιέρες, σκισμένα καλσόν, ψηλές μπότες και καυτές στολές από βινύλιο και δαντέλα που τονίζουν τα καλλίγραμμα πόδια της και το αβυσσαλέο της ντεκολτέ. Το πρωί παίρνει διαταγές από τους ανώτατους αξιωματικούς της ΓΑΔΑ και το βράδυ δίνει... διαταγές σε υπάκουους σκλάβους ντυμένη με δερμάτινα\nΚάτι σαν τη ταινία China Blue με την Cathleen Turner, δηλαδή;\nΗ Αλ-Σαλέχ γιατί έγινε σύμβουλος του υπουργού μετά την τσοντο-φωτογράφιση και η αστυνομικός πρέπει να παραπεμφθεί; Προτείνω ο γιος του μπαμπά, Γιωργάκης, να το θέσει σε δημόσια διαβούλευση! Είναι άδικο!


Η «αναψηλάφηση» της Ιστορίας\nΣτις 20 Δεκεμβρίου 2009 η Ολομέλεια του Αρείου Πάγου αποφάσισε την επανάληψη της ιστορικής «Δίκης των Εξι» (1922). Της συνοπτικής, με άλλα λόγια, διαδικασίας με την οποία ένα έκτακτο στρατοδικείο, που συστάθηκε ειδικά για την περίσταση την επαύριο της μικρασιατικής καταστροφής από το «επαναστατικό» στρατιωτικό καθεστώς των Πλαστήρα-Γονατά, δίκασε εντός δεκαπενθημέρου και καταδίκασε σε θάνατο για εσχάτη προδοσία τη μέχρι τότε ανώτατη πολιτική και στρατιωτική ηγεσία της χώρας: τρεις πρωθυπουργούς (Δημήτριο Γούναρη, Νικόλαο Στράτο, Πέτρο Πρωτοπαπαδάκη), έναν υπουργό Στρατιωτικών (Νικόλαο Θεοτόκη), έναν υπουργό Εξωτερικών (Γεώργιο Μπαλτατζή) και τον τελευταίο αρχιστράτηγο του μετώπου (Γεώργιο Χατζηανέστη). Οι καταδικασθέντες εκτελέστηκαν στο Γουδή, με αποτέλεσμα τον αποκεφαλισμό της αντιβενιζελικής παράταξης για μια δεκαετία.\nΗταν εμφανώς μια δίκη πολιτικής σκοπιμότητας. Οχι μόνο με τη στενή έννοια, της εξόντωσης δηλαδή της αντίπαλης πολιτικής ηγεσίας, αλλά και με την έννοια της συμβολικής θυσίας που κρίθηκε απαραίτητη για την εκτόνωση της συσσωρευμένης λαϊκής οργής.\n«Ολόκληρος η χώρα είναι ανάστατος», περιγράφει χαρακτηριστικά το κλίμα των ημερών ένας αγωνιστής τής τότε κομμουνιστικής Αριστεράς. «Οργή και αγανάκτηση παντού. Οι δρόμοι είναι γεμάτοι από ένοπλους στρατιώτες που δεν πειθαρχούν σε κανέναν. Χιλιάδες και χιλιάδες πρόσφυγες γυμνοί και πεινασμένοι κατακλύζουν τα λιμάνια, τους δρόμους, τις πλατείες. Οι αρχές έχουν παραλύσει και ουσιαστικά είναι ανύπαρκτες. Στη Ραιδεστό οι αρχές καταλύονται, διαδηλώσεις συγκροτούνται και κόκκινες σημαίες κάνουν την εμφάνισή τους. Η βασική αποστολή της στρατιωτικής "επανάστασης" ήταν φυσικά να σώσει το καπιταλιστικό καθεστώς. Και για να δαμάσουν τα εξαγριωμένα πλήθη, τους ρίχνουν τα πτώματα των πέντε υπουργών και του αρχιστρατήγου» (Αγις Στίνας, «Αναμνήσεις», 2η έκδοση, Αθήνα 1985, σ. 62-3).\n(α) «διά της διά ποικίλων μέσων συστηματικής εργασίας προς κλονισμόν του ηθικού του εν Ιωνία μαχομένου στρατού [...] ενήργησαν εκ προθέσεως την παράδοσιν εις τον εχθρόν αποθηκών πλήρων πολεμοφοδίων, όπλων, πυροβόλων και παντός άλλου πολεμικού υλικού».\n(β) οι πέντε πολιτικοί «εκ προθέσεως παρεκίνησαν» τον αρχιστράτηγο, «προστάξαντες και παραγγείλαντες αυτόν και συμβουλεύσαντες αυτόν μετ' απάτης, πειθούς και φορτικότητος» να προκαλέσει την κατάρρευση του μετώπου. Αυτός δε, υπακούοντας, «παρέδωκεν εις τον εχθρόν μεγάλα τμήματα στρατού και παρημπόδισε την ανασυνάθροισιν αυτού», με αποτέλεσμα την καταστροφή.\nΤο κείμενο της απόφασης είναι φυσικά αναιτιολόγητο, η δε ανάγνωση των πρακτικών κάθε άλλο παρά πείθει για τη σοβαρότητα της διαδικασίας. Η «υπονόμευση» π.χ. του στρατού από έναν έβδομο κατηγορούμενο, τον Ξενοφώντα Στρατηγό (που καταδικάστηκε απλώς σε ισόβια με το ελαφρυντικό της «μετρίας συγχύσεως»), στηρίχθηκε σ' ένα δημοσιογραφικό κείμενό του για τις μάχες του Σαγκάριου, με το φοβερό επιχείρημα ότι εκεί γινόταν αναφορά στις ...καλές αμυντικές οχυρώσεις των Τούρκων (κι έτσι υπονομευόταν το ηθικό του ελληνικού λαού και στρατού)! Ανάλογης ποιότητας υπήρξαν και τα λοιπά τεκμήρια της «εσχάτης προδοσίας».\nΑν η κατηγορία της συνειδητής προδοσίας έμπαζε, δεν συμβαίνει ωστόσο το ίδιο με τους ουσιαστικούς λόγους για τους οποίους το «κοινό περί δικαίου αίσθημα» εκατομμυρίων Ελλήνων ικανοποιήθηκε με τη θανατική καταδίκη κι εκτέλεση των έξι ηγετών. Οι τελευταίοι είχαν υπερψηφιστεί στις εκλογές του 1920 για να βάλουν ένα τέλος στους διαδοχικούς πολέμους μιας οκταετίας. Αντί γι' αυτό, προχώρησαν σε γενική επιστράτευση και κλιμάκωση του πολέμου, στέλνοντας εκατοντάδες χιλιάδες κληρωτούς στα βάθη της Ασίας - «σε έδαφος ξένο κι εχθρικό, που μόνο η αρχαιολογική ικανότητα των ελλήνων δημοσιογράφων απεκάλυπτε πως όχι μονάχα ήτανε μα και [εξακολουθούσε να] είναι ελληνικό» (Σεραφείμ Μάξιμος). Στο εσωτερικό οικοδόμησαν προοδευτικά ένα πρωτοφασιστικό καθεστώς, ακριβώς για να καταστείλουν τις αυξανόμενες εκδηλώσεις της λαϊκής δυσαρέσκειας. Οσο για τους Μικρασιάτες πρόσφυγες, ανεξαρτήτως της στάσης τους απέναντι στην εκστρατεία, ήξεραν καλά ότι τον Ιούλιο του 1922, στις παραμονές ακριβώς της (προβλεπόμενης από τους πάντες) κατάρρευσης του μετώπου, η κυβέρνηση των «έξι» απαγόρευσε διά νόμου την είσοδό τους -ως «αλλοδαπών»- στην ελληνική επικράτεια, παραδίδοντάς τους έτσι βορά στην εκδίκηση των κεμαλικών. Μόνο που καμιά κυβέρνηση δεν θα μπορούσε να στήσει στον τοίχο τούς προκατόχους της για το πραγματικό έγκλημά τους: η «πατριωτική» πλειοδοσία, ακόμη κι όταν οδηγεί σε εθνική καταστροφή, είναι αδιανόητη ως αδίκημα στις εθνικά συντεταγμένες πολιτείες. Η επινόηση της «εσχάτης προδοσίας» πρόκυψε ως εκ τούτου ως η μόνη δυνατή λύση.\nΟλα αυτά ανήκουν στη σφαίρα της -αρκετά μακρινής- Ιστορίας. Το ερώτημα που αφορά το σήμερα είναι άλλο: ποια λογική μπορεί να εξυπηρετεί η «επανάληψη» μιας τέτοιας δίκης, ένα σχεδόν αιώνα μετά το ίδιο το γεγονός; Το σχετικό αίτημα υποβλήθηκε στον Αρειο Πάγο απ' τον εγγονό ενός από τους «έξι» και θα μπορούσε να ερμηνευθεί σαν προσπάθεια συμβολικής αποκάθαρσης του οικογενειακού μητρώου. Ταυτόχρονα, βέβαια, λειτουργεί ως απροσδόκητη αναγνώριση της νομιμότητας μιας αυταπόδεικτα διαβλητής «έκτακτης» διαδικασίας: φαντάζεται π.χ. κανείς την οικογένεια του Μπελογιάννη να ζητά την «επανάληψη» της δίκης του για κατασκοπία;\nΗ ουσία του ζητήματος δεν βρίσκεται όμως στην υποβολή του αιτήματος, αλλά στην αποδοχή του απ' το Ανώτατο Δικαστήριο της χώρας. Και μάλιστα με αρκετά προβληματικό, από νομική άποψη, σκεπτικό: όπως διαπιστώνουμε από τα σχετικά δημοσιεύματα, τα «νέα στοιχεία» που επιστρατεύθηκαν για να δικαιολογήσουν την αναψηλάφηση δεν είναι παρά κάποιες δηλώσεις βενιζελικών πολιτικών, γνωστές ήδη από τη δεκαετία του 1930!\nΗ επισκόπηση των αντιδράσεων μας δίνει, ίσως, ένα πρώτο κλειδί για την ερμηνεία της υπόθεσης. Με λιγοστές εξαιρέσεις (όπως το «Παρόν» του Μάκη Κουρή, που αναρωτήθηκε ρητορικά μήπως πρέπει να «επαναληφθεί» και η δίκη του Ιησού), η πλειοψηφία του «εθνικού χώρου» υποδέχθηκε με πανηγυρισμούς την απόφαση του Αρείου Πάγου. Το ισχυρό φιλοβασιλικό υπόστρωμα της παράταξης εξηγεί εν μέρει αυτό τον ενθουσιασμό. Δεν αρκεί όμως μόνο αυτό. Η στάση κάποιων άλλων παραγόντων, του λεγόμενου π.χ. «ποντιακού κινήματος», μας επιτρέπει μια δεύτερη, εναλλακτική ερμηνεία: όπως ακριβώς η κατασκευή της «εσχάτης προδοσίας» υπήρξε το περιτύλιγμα για να καταδικαστεί η αδιέξοδη και καταστροφική διεξαγωγή ενός πολέμου χαμένου από χέρι, σε πλήρη αντίθεση με την εκφρασμένη λαϊκή βούληση, έτσι και η αναίρεσή της αναμένεται να λειτουργήσει σαν μια συμβολική επανανομιμοποίηση αυτού ακριβώς του πολέμου. Με τον ίδιο ακριβώς τρόπο που το δίκαιο αίτημα των παλαιμάχων του κυπριακού «1974», να τους αναγνωριστεί το καθεστώς του πολεμιστή, επιστρατεύεται ως όχημα για το εθνικόφρον ξαναγράψιμο της κυπριακής τραγωδίας και την ουσιαστική δικαίωση των εγκληματικών τυχοδιωκτισμών της «υπερπατριωτικής» χούντας Ιωαννίδη. Ενδεικτική είναι και η χρονική συγκυρία, κατά την οποία υποβλήθηκε η αίτηση για επανάληψη της «δίκης των έξι»: Ιανουάριος του 2008, στον απόηχο της δημόσιας αντιπαράθεσης για το βιβλίο Ιστορίας της Στ' Δημοτικού.\nΗ σπουδή του Ανώτατου Δικαστηρίου να ικανοποιήσει αυτό το αίτημα έρχεται, ωστόσο, σε χτυπητή αντίθεση με την κατηγορηματική άρνησή του να επανεξεταστεί μια άλλη, πιο πρόσφατη σκοτεινή σελίδα της ελληνικής δικαιοσύνης. Αναφερόμαστε στη δίκη του 1949 για τη δολοφονία του Αμερικανού δημοσιογράφου Τζορτζ Πολκ και την (πανθομολογούμενα άδικη) καταδίκη σε ισόβια του Σαλονικιού συναδέλφου του Γρηγόρη Στακτόπουλου, ως συνεργού των υποτιθέμενων εκτελεστών. Μέσα στις τρεις τελευταίες δεκαετίες, μεταξύ '79 και 2007, ο Αρειος Πάγος έχει απορρίψει τέσσερις διαδοχικές αιτήσεις -αρχικά του ίδιου του Στακτόπουλου κι εν συνεχεία της χήρας του- για επανάληψη της διαδικασίας. Κι ας έχουν στο μεσοδιάστημα προκύψει πλήθος νέα στοιχεία, που ανατρέπουν εκ βάθρων το συγκεκριμένο κατηγορητήριο. Ενας απλός δημοσιογράφος, που «έσπασε» στην πολυήμερη βασανιστική ανάκριση κι «ομολόγησε» ανύπαρκτες ενέργειες, δεν έχει άλλωστε το κοινωνικό βάρος τριών πρωθυπουργών κι ενός αντιστρατήγου... *\n**Από τον Νίκο Μάλλιαρη, παλαίμαχο ποδοσφαιριστή και πρώην γραμματέα του Δ.Σ. ΠΣΑΠ λάβαμε την ακόλουθη επιστολή:\n«Σχετικά με την εμπεριστατωμένη και ενδιαφέρουσα παρουσίαση του θέματος "Σκυλιά και αστυνόμευση στα γήπεδα" (31/1/2010), θα ήθελα να επισημάνω τα εξής: Οι ποδοσφαιριστές Α' και Β' κατηγορίας, διά του συνδικαλιστικού τους φορέα, ΠΣΑΠ, είχαν πρωτοστατήσει την αγωνιστική περίοδο 1978-79 στην απόσυρση του νομοσχεδίου που προέβλεπε την αστυνόμευση των γηπέδων με σκύλους. Μάλιστα, είχαν προτείνει στους τότε συναρμόδιους υπουργούς και τα πολιτικά κόμματα τη συνεργασία με τους φορείς του ποδοσφαίρου και των φιλάθλων».\n**«Μπροστά στην άρνηση της κυβέρνησης, ο ΠΣΑΠ δημιούργησε το 1980 την Επιτροπή Καλλιέργειας Αθλητικού Πνεύματος, αποτελούμενη από εκπροσώπους ποδοσφαιριστών, διαιτητών, προπονητών, παραγόντων, δημοσιογράφων, κοινωνιολόγων, ψυχολόγων και φιλάθλων, η οποία μελέτησε το φαινόμενο του οπαδισμού και του φανατισμού, που δεν είχε καμία σχέση με τη σημερινή μορφή βιαιοτήτων μέσα και έξω από τα γήπεδα. Πρότεινε, δε, με σχετικό υπόμνημα, λύσεις στις κυβερνήσεις της εποχής, οι οποίες όμως, όχι μόνο δεν θέλησαν να συμμετάσχουν διά εκπροσώπων τους, αλλά αγνόησαν\nπαντελώς τις προτάσεις μας».\n**«Από τότε, επέλεξαν την... οδό της άκρα της καταστολής, η οποία όμως δεν αντιμετώπισε τις ήπιας μορφής βιαιότητες, βωμολοχίες και μικροσυμπλοκές της εποχής, αλλά συνέβαλε στην έξαρση του φαινομένου, με αποτέλεσμα τις οξύτατες βιαιότητες και τις δολοφονίες μεταξύ οπαδικών στρατών που παρακολουθούμε στις μέρες μας. Η απόφαση, δε, της σημερινής κυβέρνησης να καταφύγει στην πιο ακραία μορφή καταστολής, χρησιμοποιώντας σκύλους κατά ανθρώπων, όχι μόνο δεν θα αντιμετωπίσει το πρόβλημα, αλλά θα το οξύνει κι άλλο».\n**«Δυστυχώς, οι πολιτικοί μας εφαρμόζουν κατασταλτικές μεθόδους, παρότι τα τελευταία 30 χρόνια έχουν αποδειχθεί αναποτελεσματικές. Ενδεικτικό παράδειγμα είναι η απαξιωτική στάση του πρώην\nπρωθυπουργού κ. Κώστα Καραμανλή στην πρωτοβουλία των παλαιμάχων ποδοσφαιριστών (Λάκης Νικολάου, Γιώργος Κούδας, Νεοτάκης Λουκανίδης, Πέτρος Καραβίτης, Νίκος Σαργκάνης, Δημήτρης\nΣαραβάκος, Μίμης Παπαϊωάννου, Κώστας Αϊδινίου, Γιάννης Βένος, Νίκος Μάλλιαρης, Κυριάκος Καραταΐδης) όταν του ζήτησαν με σχετική επιστολή να τον συναντήσουν και να συστρατευθούν στην εξυγίανση του ποδοσφαίρου, κάτι που είχε εξαγγείλει ο ίδιος μετά τη δολοφονία του οπαδού του Παναθηναϊκού, Μιχάλη Φιλόπουλου, το 2007 στα επεισόδια της Παιανίας ανάμεσα στις οπαδικές στρατιές\nΠαναθηναϊκών και Ολυμπιακών».\n**Με αφορμή το ίδιο δημοσίευμα, μάς γράφει και ο Παναγιώτης Κουρκουμέλης: «Οταν ο άνθρωπος χρησιμοποιεί τη γνώση και την επιστήμη για να εφεύρει νέους τρόπους καταστολής και καταστροφής της υπόστασης είναι απλά ανώμαλος. Οταν όμως χρησιμοποιεί την ίδια τη φύση απλά δεν είναι άνθρωπος. Αν χρησιμοποιείς ένα ον με "κατώτερη" νόηση ενάντια στον συνάνθρωπό σου τι θα σε σταματούσε να χρησιμοποιήσεις παιδιά σαν ασπίδα για τους μπάτσους; Γιατί όχι να γαλουχήσεις στρατιές παιδιών στα βίαια πρότυπα σου; Τους αυριανούς "σκύλους" της ευταξίας. [...] Η κοινωνία μας\n-όχι μόνον η ελληνική - μοιάζει με τη σύγχρονη ιατρική, είναι συμπτωματική. Κανένας δεν απευθύνεται στις αιτίες παρά μόνο προσπαθεί να καταστείλει τα συμπτώματα, είτε υγιή είτε παθογόνα.\nΕνα ερώτημα μένει: άντε, οι βαυκαλισμένοι θεατές των δελτίων δεν αντιλαμβάνονται τόσα χρόνια τους τετράποδους ναρκομανείς, οι φιλόζωοι γιατί δεν ακούγονται;».\nΔυο «μαύροι» στην πολυκατοικία\nΠήρε τα πάνω της η «πολυκατοικία» της Δεξιάς, μετά τις κυβερνητικές υποχωρήσεις στο νομοσχέδιο για τους όρους πολιτογράφησης και ψήφου των μεταναστών, και βυθίζεται ακόμα πιο βαθιά στα θολά νερά της «εθνικοφροσύνης».\nΗ τερατολογία και το μίσος κατά των μεταναστών φτάνει σε τέτοιο σημείο νοσηρότητας που να θεωρείται ότι η οικονομική κρίση και οι οδυνηρές επιπτώσεις της στα φτωχά στρώματα των Ελλήνων είναι περίπου προϊόν συνωμοσίας των ακόμα φτωχότερων μεταναστών.\nΔεν είναι βέβαια η πρώτη φορά που η Δεξιά πορεύεται με ψέματα, δημιουργεί εχθρούς και καλλιεργεί ανασφάλειες για να «ηγεμονεύσει» και παράλληλα να συσκοτίσει τη διαχρονική της ευθύνη για την αδικία, τη διαφθορά, την (κοσμοπολίτικη) μανία των κερδοσκόπων φίλων της και τις κραυγαλέες ανισότητες που δημιούργησε. Ομως, τώρα φαίνεται ακόμα πιο καθαρά: τη μια στιγμή ο κ. Σαμαράς υποστηρίζει τις νεοφιλεύθερες συνταγές καταστροφής της κοινωνικής συνοχής ως ιδεολόγος των παγκοσμιοποιημένων «αγορών», προσφέροντας τη συναίνεσή του στο βραχυκυκλωμένο ΠΑΣΟΚ, και την επόμενη ξιφουλκεί κατά των μεταναστών. «Εχουμε αποδείξει ότι έχουμε το θάρρος να στηρίζουμε τα μέτρα της κυβέρνησης για την οικονομία», είπε στη Βουλή, ώστε μετά να προσθέσει και την απαραίτητη αντιπολιτευτική του πομφόλυγα: «Η μαζική (σ.σ. πού την είδε;) χορήγηση ιθαγενείας σε συνθήκες ανέχειας εγκυμονεί κινδύνους κοινωνικών εκρήξεων και κορύφωσης της ξενοφοβίας». Τι θέλει να πει ο ηγέτης της Δεξιάς; Οτι όποιος περάσει από τα σαράντα κύματα και πολιτογραφηθεί ως ισότιμος πολίτης θα ψηφίσει την Αλ Κάιντα στις επόμενες δημοτικές εκλογές ή θα μας ανεβάσει δολίως τα spreads; Ή μήπως το «μετέχον της ημετέρας παιδείας» μεταναστόπουλο, μόλις αποκτήσει ελληνική ταυτότητα θα διεκδικήσει με θρασύτητα κομμουνιστή συνδικαλιστή ίση αμοιβή για ίση εργασία, και συνεπώς θα τροφοδοτήσει αυτομάτως τη "δίκαιη" ξενοφοβία του κάθε ελληναρά μαυραγορίτη, που δεν θα μπορεί πλέον να τον "επαναπροωθεί" άνετα, όπως ισχύει με το σημερινό καθεστώς, πίσω στην Μπαρμπαριά;\nΤις ίδιες και ακόμα μεγαλύτερες αγωνίες με τον κ. Σαμαρά έχει και ο άλλος ένοικος της "πολυκατοικίας". «Εκεί, που το καφενείο πήγαινε να ομονοήσει, ακούγοντας τους πολιτικούς αρχηγούς, τώρα στο καφενείο βάζετε φωτιά με το νομοσχέδιο», έλεγε ο κ. Καρατζαφέρης στον πρωθυπουργό, για να δείξει κουτοπόνηρα ότι μπορεί να επιβάλει τη δική του ατζέντα στο ...καφενείον η Ελλάς. Και αφού ανέβασε αυθαίρετα στα ύψη τους αριθμούς των ύποπτων "αλλογενών" που θα πολιτογραφηθούν, "τρόμαξε" και την Αριστερά: «Στην Αριστερά, σε ένα Κόμμα μεγάλο, τους Πρασίνους, ο αρχηγός είναι Τούρκος στην καταγωγή. Είναι ο αρχηγός των Πρασίνων. Πολιτικά συγγενείς είστε. Γιατί να το κρύψετε εξάλλου; Λέω λοιπόν: Φανταστείτε εδώ, με το νόμο αυτό που θέλετε να γίνει αύριο πράξη, με πεντακόσιους χιλιάδες μουσουλμάνους να προκύψει αρχηγός του ΣΥΡΙΖΑ να είναι μουσουλμάνος εκ Τουρκίας».\nΤην επομένη βεβαίως ο κ. Καρατζαφέρης ζήτησε «πολιτική κινήτρων για την προσέλκυση κεφαλαίων από το εξωτερικό». Δηλαδή κάτι σαν ξέπλυμα κοσμοπολίτικου χρήματος. Αυθημερόν εισακούστηκε. Διότι οι καπιταλιστές δεν χρειάζονται σύνορα και πατρίδες, οι λαοί είναι αυτοί που οφείλουν να κάθονται στ' αβγά τους και στην εθνική τους στρούγκα, αλληλομισούμενοι.\nΠαναγιωτόπουλος: Αλλοθι σε μας ζητάει το ΠΑΣΟΚ\nΥπό πίεση και πάλι ευρώ και spread\nΛαγκάρντ: Τον Μάρτιο η ώρα της αλήθειας...\n«Τάνγκο» με λάθος βήματα και νεκρές «ασιατικές τίγρεις»\nΕρχεται ο Νίμιτς, διαφορά στις ημερομηνίες\nΝα καταθέσει στην εξεταστική για Siemens θέλει ο Βερελής\nΜήνυμα Ρέππα σε Aegean και Olympic Air\nΠαπακωνσταντίνου: Θα κυνηγήσουμε με κάθε μέσο τα κεφάλαια που βρίσκονται στο εξωτερικό


Παρ. 14 ΜΑΪ 21 13:39\nΣοκ προκάλεσε η είδηση της άγριας δολοφονίας του δημοσιογράφου Γιώργου Καραϊβάζ, το μεσημέρι της Παρασκευής έξω από το σπίτι του στον Άλιμο.\nΟ δημοσιογράφος τα τελευταία χρόνια συνεργαζόταν με τη παρουσιάστρια, Ζήνα Κουτσελίνη, η οποίαα με μία συγκινητιή ανάρτηση τον αποχαιρέτησε.\n«Υπάρχουν στιγμές που νομίζεις πως δεν αναπνέεις. Πως κοιτάς να πιαστείς και δεν υπάρχει τίποτα. Κι όμως εκείνος είναι εκεί για να σε πιάσει. Ναι, ο Γιώργος μας θα μας κρατήσει το χέρι και τη Δευτέρα και κάθε μέρα να συνεχίσουμε τις αλήθειες που τέσσερα χρόνια ήμασταν συνοδοιπόροι. Ο στυλοβάτης μας. Ήταν το καθημερινό μας πειραχτήρι με το βαρύ του πάτημα στο καμαρίνι, η αγκαλιά του αδερφού που αναζητούσα. Αμέτρητες ώρες σιωπής, αγκαλιές, διαφωνίες, και κουβέντες οικογενειακές. Ήξερε να μας ηρεμεί, να μας οδηγεί, να αγαπά με ανιδιοτέλεια. Δεν θέλω να πιστέψω πως απέναντι μου δεν θα είναι το σκεπτικό του βλέμμα, με το χέρι στο πρόσωπο, και το χέρι βοηθείας σε μένα όταν με έβλεπε να λυγίζω... Και δεν ήταν λίγες οι φορές! Έχω την πεποίθηση και τη σιγουριά πως αυτό το χέρι και από Δευτέρα θα είναι εκεί στην άδεια του καρέκλα για να το αγγίζω όποτε το χρειάζομαι. Όποτε το χρειαζόμαστε. Ο Γιώργος είχε πάντα τον τρόπο να νικά το χρόνο, το ψέμα, τη δυσκολία. Πίστευε στη δύναμη της πένας, της αλήθειας, της έρευνας μέχρι τέλους! Είναι κάποιες σχέσεις, κάποια μάτια, κάποια χέρια που μπαίνουν στη ζωή μας και έχουν μεγάλη δύναμη. Δύσκολες μέρες για όλους και προπάντων για τη γυναίκα του, το παιδί του, τη μητέρα του, την αδερφή του και τους οικείους του. Δύσκολο και για όλους μας που από χθες μαζεύουμε τις δυνάμεις μας για να τον βγάλουμε ασπροπρόσωπο, όπως θα ήθελε. Γιώργο μου το σ´αγαπώ είναι λίγο! Θα προσεύχομαι... θα σε αναζητώ... να μας προστατεύεις όπως ΕΣΥ ξέρεις. Δώσε μου το χέρι σου πάλι!», έγραψε χαρακτηριστικά.\nΔιαβάστε επίσης Ψάλτης: “Ραγίζει” καρδιές η κόρη του Μαρία μιλώντας για τις τελευταίες ημέρες της ζωής του


Μητσοτάκης σε Ερντογάν: «Δεν φοβόμαστε τον διάλογο – Απαντούμε, δεν προκαλούμε» - Newsbomb - Ειδησεις\nΠΟΛΙΤΙΚΗ 12/08/2020 23:09\n«Στις προκλήσεις διατηρούμε το σθένος που πηγάζει από την ψυχραιμία και τη σωφροσύνη μας. Αλλά, ταυτόχρονα, μένουμε σε απόλυτη πολιτική και επιχειρησιακή ετοιμότητα», τόνισε ο πρωθυπουργός σε έκτακτο διάγγελμά του για τις τουρκικές προκλήσεις με το Oruc Reis στην ελληνική υφαλοκρηπίδα.\nΣημείωσε ότι «στις προκλήσεις διατηρούμε το σθένος που πηγάζει από την ψυχραιμία και τη σωφροσύνη μας. Αλλά, ταυτόχρονα, μένουμε σε απόλυτη πολιτική και επιχειρησιακή ετοιμότητα».\nΠροειδοποίησε ότι η Τουρκία, συνεχίζοντας την πολιτική των επιθετικών προκλήσεων, «τον μόνο δρόμο που ανοίγει είναι αυτός των ισχυρών κυρώσεων εναντίον της», σημειώνοντας ότι ισχυρά κράτη συντάσσονται με το δίκαιο των θέσεων της Ελλάδας.\n«Απαντούμε, δεν προκαλούμε», είπε ο πρωθυπουργός και συνέχισε λέγοντας: «Και με στιβαρότητα προσβλέπουμε να επικρατήσει, επιτέλους, η λογική στη γειτονική μας χώρα. Ώστε να μπορέσει να ξεκινήσει ένας καλόπιστος διάλογος».


Ο ultra-sonic αισθητήρας αποτυπωμάτων του Galaxy S10 ήταν ο πρώτος της γενιάς του όταν παρουσιάστηκε η συσκευή για πρώτη φορά και σίγουρα έφερε επανάσταση στον τρόπο με τον οποίο βλέπουμε την ασφάλεια της συσκευής μας – σε σχέση πάντα με την ευχρηστία μίας οθόνης αφής. Ο συγκεκριμένος αισθητήρας χρησιμοποιεί ηχητικά κύματα που στέλνει στο χέρι μας και «διαβάζει» τον τρόπο με τον οποίο τα κύματα αυτά ανακλώνται πίσω. Τι συμβαίνει όμως όταν χρησιμοποιούμε απλά, φθηνά tempered glasses για την προστασία της συσκευής; Αν το tempered glass δεν «κάθεται» καλά πάνω στην οθόνη, το μικρό διάκενο αποσυντονίζει τα ηχητικά κύματα του αισθητήρα και οδηγεί σε αστοχίες, αλλά ακόμα και σε λάθος αναγνώριση αποτυπωμάτων!\nΟι κατασκευαστές tempered glass ξεπέρασαν το συγκεκριμένο εμπόδιο διαθέτοντας στην αγορά προστασίες οθόνης με υγρή «κολλητική» ουσία, η οποία εξαφάνιζε το διάκενο μεταξύ tempered glass και οθόνης, προσφέροντας σχεδόν ιδανικά αποτελέσματα. Η επιλογή όμως ενός φθηνού tempered glass (αξίας 2.72€) από κάτοχο ενός Galaxy S10 είχε ως αποτέλεσμα να ανακαλύψει ένα κενό ασφαλείας της συσκευής, αφού όταν το τοποθετούσε στην οθόνη, ξεκλείδωνε την συσκευή με κάθε αποτύπωμα! Ο καθένας μπορούσε λοιπόν να έχει πρόσβαση στο κινητό, αν χρησιμοποιούσε το συγκεκριμένο φθηνό tempered glass. Η Samsung διερεύνησε το ζήτημα και έριξε το φταίξιμο στην επιλογή ενός πολύ φθηνού tempered glass. Για αυτό η Κορεατική εταιρία εξέδωσε ανακοίνωση προειδοποιώντας τους κατόχους της συσκευής να χρησιμοποιούν επίσημα αξεσουάρ της και όχι τρίτων.\nΣήμερα η εταιρεία προχώρησε σε μια δήλωση όπου θα κυκλοφορήσει μια ενημέρωση μέσω OTA στην συσκευή με την οποία θα λυθεί το πρόβλημα ασφαλείας. Δεν έχουμε ιδέα τι ακριβώς εννοεί με αυτό. Θα υπάρχει ασφάλεια στον σαρωτή δακτυλικού αποτυπώματος ακόμα και με προστατευτικά οθόνης τρίτων κατασκευαστών, ακόμα και χαμηλής ποιότητας; Η εταιρεία δεν ανέφερε κάτι παραπάνω. Παρακολουθούμε το θέμα και θα σας ενημερώσουμε μόλις μάθουμε κάτι νεότερο.\nSammobile, TheSUN, Gizchina\nNext post MIUI 12: «ναι, ξεκίνησε ο σχεδιασμός του», λέει ο GM της Xiaomi\nPrevious post OnePlus 7 Pro: νέα πτώση τιμής για το flagship, από 511€! [new coupons]


Η ασφάλεια σου δείχνει το δρόμο\nΟλοκληρωμένα προγράμματα Ασφάλισης Οχήματος.\n∆ιάλεξε ανάμεσα σε έξι ασφαλιστικά Σχέδια που έχουμε σχεδιάσει για εσένα.\nΤο Σχέδιο Third Party Plus παρέχει κάλυψη για ευθύνη έναντι τρίτων. Καλύπτει, δηλαδή, τη νομική ευθύνη του Ασφαλισμένου ή οποιουδήποτε εξουσιοδοτημένου οδηγού έναντι τρίτων για ζημιές σε περιουσία, τραυματισμό ή θάνατο (σε περίπτωση ατυχήματος). Πρόσθετα, παρέχει κάλυψη για οδήγηση άλλου οχήματος (αφορά μόνο ιδιωτικά οχήματα που ανήκουν σε ιδιώτες), κάλυψη για οδήγηση πέραν της οδού και κάλυψη ανεμοθώρακα (μέχρι €350).


Ντέρμπι Δικεφάλων με φόντο τη δεύτερη θέση | Playoffs | cleverbet.gr\nΗ ΑΕΚ θα αντιμετωπίσει αύριο 15/7 τον ΠΑΟΚ στο ΟΑΚΑ για την 35η αγωνιστική της Super League, σ’ ένα ματς που θα κρίνει κατά μεγάλο ποσοστό για το ποια ομάδα θα πάρει το εισιτήριο για τα προκριματικά του Champions League.\nΗ Super League συνεχίζεται με αμείωτο ρυθμό μετά την επανέναρξη και μάλιστα τα playoffs παρουσιάζουν τεράστιο ενδιαφέρον όσον αφορά τη δεύτερη θέση.\nΝα θυμίσουμε ότι ο Ολυμπιακός έχει κατακτήσει και μαθηματικά τον τίτλο και πλέον το ενδιαφέρον επικεντρώνεται στην ομάδα που θα πάρει το εισιτήριο για τα προκριματικά του Champions League.\nΓια τη δεύτερη θέση μονομαχούν οι ΠΑΟΚ και ΑΕΚ, οι οποίοι την ερχόμενη Τετάρτη (15/07) θα κοντραριστούν μεταξύ τους, σ’ ένα ματς-τελικό και για τους δύο.\nΜε βάση τις εταιρίες στοιχήματος φαβορί για τους τρεις βαθμούς είναι η ΑΕΚ αλλά πολύ καλό ποντάρισμα είναι και το διπλό κι έπειτα το «Χ», διότι έχουν αρκετά καλές αποδόσεις.\nΗ ΑΕΚ παίζει τον πρώτο τελικό από τους συνολικά τρεις, ο ένας για το Κύπελλο, που έχει μπροστά της. Η νίκη για τους κιτρινόμαυρους είναι μονόδρομος, καθώς σε διαφορετική περίπτωση θα χάσουν τεράστιο έδαφος στη μάχη που κάνουν για να τερματίσουν δεύτεροι.\nΑΕΚ-ΠΑΟΚ με +312 στοιχήματα & τις μεγαλύτερες αποδόσεις στο stoiximan.gr!\nΗ ομάδα του Μάσιμο Καρέρα μπορεί ν’ αντιμετώπισε διάφορες δυσκολίες στα playoffs και μερικά από τα αποτελέσματα που έφερε να μην ήταν θετικά, ωστόσο παραμένει στη διεκδίκηση της δεύτερης θέσης και θα εξαντλήσει τις πιθανότητές της να πετύχει το στόχο της, καθώς ούτε φέτος κατάφερε να είναι ανταγωνιστική για να χτυπήσει τον τίτλο.\nΗ Ένωση προέρχεται από ένα μεγάλο διπλό κόντρα στον Παναθηναϊκό την περασμένη αγωνιστική (1-2), το οποίο την πήγε στους 68 βαθμούς και τη διατηρεί στο -3 από τον δεύτερο ΠΑΟΚ.\nΣτο παιχνίδι του πρώτου γύρου των playoffs, η ΑΕΚ είχε νικήσει με 2-0 στην Τούμπα και γενικότερα δείχνει ότι είναι σε καλύτερη κατάσταση από τον ΠΑΟΚ.\nΟ Μάσιμο Καρέρα επιθυμεί να ελέγξει το χώρο του κέντρου η ομάδα του, να έχει την κατοχή της μπάλας και να πιέζει όσο περισσότερο μπορεί τον αντίπαλο. Η ΑΕΚ έχει παίκτες (Λιβάγια, Ολιβέιρα, Αραούχο) που μπορούν να δημιουργήσουν άπειρα προβλήματα στις αντίπαλες άμυνες κι αυτό ακριβώς θα προσπαθήσει να εκμεταλλευτεί.\nΑπό την άλλη πλευρά ο ΠΑΟΚ είναι σε καλύτερη θέση από την ΑΕΚ, καθώς έχει ένα μικρό προβάδισμα στο να κατακτήσει τη δεύτερη θέση. Ουσιαστικά ο «Δικέφαλος του Βορρά» πηγαίνει στο ΟΑΚΑ, θέλοντας δύο αποτελέσματα. Με νίκη ή ισοπαλία οι Θεσσαλονικείς θα είναι με το ένα ή και τα δύο πόδια στα προκριματικά του Champions League.\nΦέτος ο ΠΑΟΚ δεν έπεισε με την απόδοσή του. Τα προβλήματα σε αγωνιστικό επίπεδο ήταν πολλά κι αυτό είχε ως αποτέλεσμα να μείνει η ομάδα νωρίς εκτός διεκδίκησης πρωταθλήματος και λίγους μήνες μετά αποκλείστηκε κι από το Κύπελλο.\nΜέσα στη χρονιά και το αήττητο σερί που είχε, σταμάτησε και γενικότερα οι αποτυχίες ήταν πολλές. Μέσα στα προβλήματα που είχε ο σύλλογος, κλήθηκε ν’ αντιμετωπίσει ακόμα ένα, την τιμωρία των -7 βαθμών. Τελικά οι βαθμοί αυτοί επιστράφηκαν από το CAS και πλέον ο ΠΑΟΚ βρίσκεται στο +3 από την ΑΕΚ, έχοντας 71 βαθμούς.\nΟ ΠΑΟΚ μπορεί στο παιχνίδι του πρώτου γύρου να ηττήθηκε με 2-0 μέσα στην έδρα του, όμως πλέον καθορίζει εκείνος τη μοίρα του. Μάλιστα ο «Δικέφαλος του Βορρά» μετά την τεράστια νίκη του κόντρα στον Ολυμπιακό στο «Γεώργιος Καραϊσκάκης» (0-1), πηγαίνει στο ΟΑΚΑ με στόχο να μην γκρεμίσει ό,τι έχτισε.\nΤο ΑΕΚ - ΠΑΟΚ παίζει στην Bet365!\nΟ Αμπέλ Φερέιρα επιθυμεί να δει από την ομάδα του το ίδιο αγωνιστικό πρόσωπο μ’ εκείνο κόντρα στον Ολυμπιακό. Έπειτα ο ΠΑΟΚ θα κοιτάξει να διασφαλίσει το μηδέν στην άμυνα κι όταν μπορέσει θα βγει μπροστά, για να εκμεταλλευτεί τις ευκαιρίες του και να πάρει το διπλό που θα του δώσει και μαθηματικά τη δεύτερη θέση.\nΟι Ελ Καντουρί, Μαουρίτσιο, Μπίσεσβαρ, Τζόλης κι Άκπομ θα παίξουν καθοριστικό ρόλο στην έκβαση του παιχνιδιού, καθώς είναι κομβικοί παίκτες.\nΣε κάθε περίπτωση το συγκεκριμένο παιχνίδι είναι ένας μεγάλος τελικός και για τους δύο, καθώς θα κρίνει σε τεράστιο βαθμό τη δεύτερη θέση που οδηγεί στα προκριματικά του Champions League.


Η ΕΞΟΜΟΛΟΓΗΣΗ ΤΗΣ ΧΡΗΣΤΙΔΟΥ ON CAMERA: «ΟΥΡΛΙΑΖΩ ΣΑΝ ΤΗΝ ΤΡΕΛΗ ΓΙΑΤΙ ΦΟΒΑΜΑΙ…»\nΑρχική σελίδα Celebrities Η εξομολόγηση της Χρηστίδου on camera: «Ουρλιάζω σαν την τρελή γιατί φοβάμαι…»\nΗ Σίσσυ Χρηστίδου μίλησε στην κάμερα του Έψιλον για τον Θοδωρή Μαραντίνη, παιδιά της αλλά και την έντονη διαφωνία που έχει με τον σύζυγό της.\nΗ δημοσιογράφος του Έψιλον της είπε «Ο Μαραντίνης σε συνέντευξή του είπε ότι σε αποκαλεί Χίτλερ και ότι έχετε κρεβατομουρμούρα»! Η Σίσσυ τότε αποκάλυψε πως ισχύει και η διαφωνία τους είναι στα παιδιά γιατί είναι φοβιτσιάρα «Τα παιδιά κατεβαίνουν τα σκαλιά και εγώ ουρλιάζω σαν την τρελή γιατί φοβάμαι»\nΤο σοκ της Χρηστίδου όταν είδε την Ελένη: «Τρία κιλά έμεινες! Φοβάμαι να σ’ αγκαλιάσω»!\nΤο σοκ της Χρηστίδου όταν είδε την Ελένη: «Τρία κιλά έμεινες! Φοβάμαι να σ’ αγκαλιάσω»! Καλεσμένη της Ελένης Μενεγάκη ήταν η...